05:42 07.05.2021 (Yenilənib 10:03 07.05.2021)\nBAKI, 7 may - Sputnik. Xalq artisti Arif Quliyev vəfat edib.\nBu barədə APA TV-yə mərhum aktyorun oğlu Rövşən Quliyev məlumat verib.\nMəlumat üçün bildirək ki, Xalq artisti bir çox teatr tamaşaları ilə yanaşı, "Şans", "Bığ əhvalatı", "Qaynana", "Lift əhvalatı", "Yarım ştat", "Evləri köndələn yar" və başqa teletamaşalarda oynadığı rollar ilə tamaşaçıların rəğbətini qazanıb. O bundan başqa, "Bəyin oğurlanması", "Yaramaz", "Bəxt üzüyü", "O dünyadan salam", "Qəm pəncərəsi", "Mənim ağ şəhərim", "Alma almaya bənzər", "Ağ gəmi", "Axırıncı dayanacaq" kimi bədii filmlərdəki obrazları ilə yaddaşlara həkk olunub. Xalq artisti 2006-cı ildə teatrdakı qazandığı uğurlara görə "Qızıl Dərviş", 2012-ci ildə "Zirvə" mükafatına, 2014-cü ildə sənətkar medalına layiq görülmüşdü. Prezident təqaüdçüsü idi.


Berkli Kaliforniya Universiteti - tehsilim.info\nYanvar 2, 2016 Mart 30, 2016 Əzizağa Əhmədov 0 Comments Universitetlər\nBerkli Kaliforniya Universiteti (University of California, Berkeley) ABŞ-ın Kaliforniya ştatının Berkli şəhərində yerləşir. Böyük Britaniyanın “Times Higher Education Supplement – QS World Universities Rankings” jurnalının 2009-cu ildə apardığı dünya universitetlərinin reytinqinə əsasən, Berkli Kaliforniya Universiteti 100 ən yaxşı ali məktəb arasında 39-cu yerdə sıralanıb.\n2009-2010-cu tədris ilində Berkli Kaliforniya Universitetində bakalavr pilləsində təhsil alan yerli tələbələrin təhsil haqqı 5459, əcnəbi tələbələrin təhsil haqqı isə 16841 ABŞ dolları olub. MBA proqramı üzrə magistratura pilləsində təhsil yerli tələbələr üçün 18525, əcnəbi tələbələr üçün isə 23125 ABŞ dolları, hüquq fakültəsi – 18532 ABŞ dolları (yerli), 24655 ABŞ dolları (əcnəbi), tibb fakültəsi – 13398 ABŞ dolları (yerli), 19521 ABŞ dolları (əcnəbi) və s. olub.\nBerkli Kaliforniya Universitetinin çoxlu sayda böyük yataqxanaları var və onlar tələbələrdən başqa işçi heyət üçün də nəzərdə tutulub. Əsas kampusdan cənubda birinci kurs tələbələri üçün 4 yataqxana kompleksi – Unit 1, 2, 3 və Klark Kerr yerləşir. Bu kompleksin yaxınlığındakı Çanninq-Bouditç və İda Cekson binalarında isə yuxarı kurs tələbələri qalır. Klark Kerr yataqxanasının yanında yerləşən geniş və rahat yataqxanalarda isə daha çox idmançı və fiziki qüsuru olan tələbələr məskunlaşır. Əsas kampusun şərqində Futhill, qızlar üçün Stern, oğlanlar üçün qədim Boulz yataqxanaları yerləşir. Ailəli tələbələr üçün iki qrup yataqxana mövcuddur: Universitet kəndi və Smit-Fernvald. Universitet kəndi Kaliforniya ştatının Olbani şəhərciyindədir, Smit-Fernvald yataqxanası isə köhnəldiyindən bu il onun sökülməsi planlaşdırılır. Yataqxanalarda yüksək sürətli İnternet şəbəkəsinə qoşulmuş 1, 2 və daha çox otaqlar, kitabxana, oxu zalı, kompüter otaqları, yeməkxanalar, idman, konsert zalları tələbələrin istifadəsindədir.\nHaas Biznes Məktəbi MBA proqramlarının təşkili üzrə ölkədə birinci yerləri tutur. Məktəb “İnnovasiyalar üzrə liderlik” təcrübəsi ilə tanınıb. Burada magistr və doktorluq dərəcələri təklif olunur.\nJurnalistika Ali Məktəbində jurnalistikanın ilkin 7 sahəsi – qəzet, jurnal, fotomüxbirlik, sənədli film, radio, televiziya, KİV və yeni Kütləvi İnformasiya Vasitələri (İnternet, multimedia) öyrədilir. Burada jurnalistikaya praktik yanaşmaya xüsusi diqqət ayrılır, tələbələrin real təcrübə əldə etməsi üçün onların müxtəlif Kütləvi İnformasiya Vasitələrində təcrübə keçməsi təmin edilir. Tələbələrin məqalələri, hekayələri məktəbin İnternet saytında dərc olunur. Məktəb Jurnalistika Magistri (MJ) dərəcəsi verir.\nBerkli Kaliforniya Universitetində 700-ə yaxın tələbə qrupu var. Burada müxtəlif millətləri təmsil edən tələbə qruplaşmaları mövcuddur. Bundan irəli gələrək universitetin kampusunda tez-tez irqçilik mübahisələri yaranır, xüsusən də asiyalı tələbələrə qarşı. Universitetdə “The Daily Cal” müstəqil tələbə qəzeti, 2005-ci ildə açılmış CalTV televiziya yayımı, KALX FM radiosu fəaliyyət göstərir.\nUniversitetin idman komandaları “Kaliforniyanın qızıl ayıları” adlandırılır. Onlar 100-dən çox Olimpiya qızıl medalına layiq görülüblər. İdman növlərindən burada xüsusi ilə futbol, basketbol, beysbol, softbol, gimnastika, su polosu, reqbiyə daha çox üstünlük verilir.\nBerkli Kaliforniya Universitetinin müəllim və məzunları arasında ümumilikdə 65 Nobel mükafatına layiq görülmüş şəxs var. Məzunlardan “Apple”, “Intel”, “Google”, “MySpace”, “Adobe Systems”, “Electronic Arts”, “VMware”, “HTC Corporation”, “Qualcomm”, “Sun Microsistems” kampaniyalarının yaradıcıları və rəhbərlərini qeyd etmək olar.\nBerkli Kaliforniya Universitetinin kansleri, professor Robert Birgeneau rəhbərlik etdiyi ali təhsil ocağını belə xarakterizə edir: “Berkli təpələrindən qərbə tərəf günəşin batmağını müşahidə edərkən qızılı rəngə boyanmış Sater qapısını, universitetin geniş qərb sərhədlərini görmək mümkündür. Lakin Berkli Kaliforniya Universiteti bu gün coğrafi sərhədlərindən daha çox intellektual sərhədlərinin genişləndirilməsində maraqlıdır. Nümunəvi dövlət universiteti kimi Berkli Kaliforniya Universitetinin rolu o qədər önəmlidir ki, onun ən yüksək səviyyəyə çatması üçün biz əlimizdən gələni etməliyik. Tədris və tədqiqatlarda yol verilən istənilən uğursuzluq təkcə universitetin nüfuzunun deyil, eləcə də dövlətin təhsil standartlarının aşağı düşməsinə səbəb olur”.\nLourentin Brinkhorst Niderlandın xanım şahzadəsi\nHaakon Maqnus Norveçin varis şahzadəsi\nZülfüqar Əli Bhutto Pakistanın sabiq prezidenti\nFransisko Madero Meksikanın sabiq prezidenti\nMigel Anhel Rodriges Kosta-Rikanın sabiq prezidenti\nSun Fo Çin Respublikasının Baş naziri\nRobert MakNamara "Ford Motor" kampaniyasının prezidenti\nABŞ-ın sabiq təhlükəsizlik naziri\nDünya Bankının sabiq prezidenti\nStiv Vozniak "Apple" kompüterinin həmtəsisçisi\nQordon Mur "İntel" yarımkeçirici şirkətinin həmtəsisçisi\nErik Şmidt "Google Inc" kampaniyasının icraçı direktoru\nQreqori Pek məşhur aktyor, Oskar mükafatçısı\nNatali Kaflin bir neçə Olimpiya qızıl medalı qazanmış üzgüçü\nUniversitetin Nobel mükafatçıları\nKarol Qreyder tibb üzrə Nobel mükafatı laureatı\nCon Meter tibb üzrə Nobel mükafatı laureatı\nTomas Şellinq iqtisadiyyat üzrə Nobel mükafatı laureatı\nDevid Qross fizika üzrə Nobel mükafatı laureatı\nSidney Brenner tibb üzrə Nobel mükafatı laureatı\nAlan Higer kimya üzrə Nobel mükafatı laureatı\nDaniel MakFadden iqtisadiyyat üzrə Nobel mükafatı laureatı\nTomas Keç kimya üzrə Nobel mükafatı laureatı\nÇeslav Miloş ədəbiyyat üzrə Nobel mükafatı laureatı\n← İbtidai Sinif müəllimləri üçün – Diaqnostik Qiymətləndirmə D variantı\nMetodika İmtahan Sualları-ONLİNE TEST →


28 Avqust 2019 – Novator.az\nQarabağ Komitəsinin sədri dəyişdi\nQarabağ Komitəsində sədr dəyişikliyi olub. Novator.az-ın məlumatına görə, qurumun avqustun 28-də keçirilən iclasında dönəm sədrliyi Sahib Kərimlidən Felmar Ələkbərova ötürülüb. Yeni sədrin səlahiyyət müddəti iki aydır. Bir qrup ictimai-siyasi xadimin 2018-ci ildə yaratdığı Qarabağ Komitəsinin İdarə ...\nDövlət Statistika Komitəsinin hesabatına görə, 2019-cu il iyulun 1-nə Azərbaycan əhalisinin sayı 10 milyon 19,6 min nəfər olub. Novator.az bildirir ki, paytaxt Bakının əhalisi 2 milyon 284,7 min nəfər göstərilir. İyulun 1-nə Naxçıvan Muxtar Respublikasının əhalisi 457,6 min nəfər, Sumqayıt şəhərinin...\nHikmət Nazim Bir neçə gün öncə keçmiş həyat yoldaşı tərəfindən azyaşlı qızının gözü qarşısında boğazı kəsilərək öldürülmüş Əminə Buludun qanı axa-axa çırpındığı, balaca qızının “Ana, ölmə!”, özünün isə “Ölmək istəmirəm!” sözləri ilə fəryad etdiyi video Türkiyəni ayağa qaldırıb. Azərbaycanda da geniş...\n2019-cu il iyulun 1-nə Azərbaycanda 254 nəfər “Xalq” fəxri adına görə, 2929 nəfər “Əməkdar” fəxri adına görə təqaüd alıb. Novator.az bildirir ki, hesabatı Dövlət Statistika Komitəsi yayıb. Xalq yazıçısı, xalq şairi, xalq artisti və xalq rəssamı fəxri adları üçün aylıq təqaüdün məbləği 150 manatdır. ...\nLima (xumar xronika)\nİbrahimxəlil Xəfif xəyallar yaxşı kitab üzərində necə gülrəng və gülsabah gəzişirsə, təxminən həmin arazbarı oxşar minvalla, Tiflis küçələrində də elə gəzirəm. Özü də Mirzə Fətəlinin, Cavidin, Mirzə Cəlilin vaxtı ilə Kür sahillərində udduqları hekayətnəvis havadan uda-uda gəzirəm. Yekəxanalıq kimi ç...\nGürcüstanın Milli Statistika Xidməti yeni turizm statistikası açıqlayıb. Novator.az-ın məlumatına görə, 2019-cu ilin aprel-iyun aylarında xaricə yollanan 780,1 min Gürcüstan vətəndaşının 60,4%-nin turist kimi səyahət etdiyi bildirilir. Gürcüstanlı turistlərin xarici ölkələrdə orta hesabla 3,8 gecə k...\n4 ölkə, 5 bölgə…\n2019-cu ildə prezident İlham Əliyev 4 ölkəni, 5 bölgəni ziyarət edib. Novator.az bildirir ki, yanvarda İsveçrənin Davos şəhərinə səfər edən prezident Dünya İqtisadi Forumuna qatılıb, həmçinin bir çox görüş keçirib, o cümlədən Ermənistanın baş naziri Nikol Paşinyanla bir araya gəlib. Mart ayında İlha...\nFiruzə Davudqızı Atamın gəlişi mənə dünyanı bəxş elədi. Sıxıntımı, kədərimi məndən alıb apardı. Çoxdandır üzünü görmədiyim atama dəli kimi sarıldım. O da eləcə. Bağrına basıb, saçlarımdan öpdü. Kefimi xəbər aldı: – Necəsən, gözəl qızım? Nə vaxtdır ona sarılmağın həsrətində idim, necə ol...\n“Avroviziya”: 29 ölkə iştiraka razılıq verib\n“Avroviziya 2020” beynəlxalq mahnı müsabiqəsində iştiraka razılıq verən ölkələrin sayı 29-a çatıb. Yarışma gələn ilin may ayı Niderlandda keçiriləcək. Novator.az-ın məlumatına görə, avqustun 28-dək mahnı müsabiqəsində iştirakını ev sahibi Niderlandla yanaşı bu ölkələr təsdiqləyib: Albaniya, Almaniya...\nVəkil Əfqan Muxtarlıdan yeni xəbər gətirib\nVəkil Nemət Kərimli avqustun 27-si Bakıdakı 16 saylı Cəzaçəkmə Müəssisəsində məhbus jurnalist Əfqan Muxtarlı ilə görüşüb. “Basta” saytına danışan vəkil Əfqanın həbsxanada ona olan münasibətdən şikayətləndiyini vurğulayıb: “Əfqan Muxtarlı bildirdi ki, həbsxana rəhbərliyi ona göndərilən pulu və kitabl...\nNeft büdcə qiyməti həndəvərində\nAZƏRTAC-ın 28 avqust məlumatına görə, London birjasında brent markalı neftin bir barreli 60,07 dollara, Nyu-York birjasında layt markalı neftin bir barreli 55,60 dollara satılır. Azərbaycan nefti “AzəriLayt”ın bir barrelinə 61,55 dollar qiymət qoyulub. Novator.az bildirir ki, Azərbaycanın 2019-cu il...\nRusiya: bir ildə 584 minə yaxın ailə dağılıb\nRusiyada nikah və boşanma hesabatı açıqlanıb. Novator.az xəbər verir ki, Federal Statistika Xidmətinin yeni hesabatına əsasən, 2018-ci ildə min nəfərə 4 boşanma düşüb, ümumilikdə 583 min 942 ailə dağılıb. Statistikaya görə, ən az boşanma 1990-cı ildə qeydə alınıb. Həmin il min nəfərə 3,8 boşanma rəs...\nAli Radada qüvvələr nisbəti\nAvqustun 29-da Ukrayna parlamenti – Ali Rada yeni tərkibdə ilk iclasını keçirəcək. Novator.az bildirir ki, iyulun 21-də seçilmiş parlamentdə prezident Vladimir Zelenskini dəstəkləyən Xalq Xidmətçisi Partiyası 254 mandatla təmsil olunur. Bu ilin prezident seçkisinə Xalq Xidmətçisi Partiyasının namizə...\nMərkəzi Bank avqustun 28-də bir çox valyutanı ucuzlaşdırıb. Novator.az-ın məlumatına görə, avro 1,8848, Rusiya rublu 0,0256, Türkiyə lirəsi 0,2917 manata düşüb. ABŞ dollarının rəsmi məzənnəsi 1,7 manat həddində saxlanıb. Çin yuanı (0,2375 manat), Gürcüstan larisi (0,5797 manat), İngiltərə funt sterl...\nBenzinə rüsum və aksiz güzəşti tətbiq olunur\nNazirlər Kabineti “Azərbaycan Respublikasının xarici iqtisadi fəaliyyətin mal nomenklaturası, idxal gömrük rüsumlarının dərəcələri və ixrac gömrük rüsumlarının dərəcələri”ndə dəyişiklik edib. Novator.az-ın məlumatına görə, 92 və ya daha çox oktanlı, eləcə də 95-dən az oktanlı avtomobil benzini rüsum...\nBöyük liqada yeni klublar\nUEFA-nın əsas klub turniri olan Çempionlar Liqasında son ələmə raundunun cavab görüşləri start götürüb. Novator.az-ın məlumatına görə, avqustun 27-də keçirilən oyunlardan sonra Yunanıstanın “Olimpiakos”, Serbiyanın “Srvena Zvezda”, Xorvatiyanın “Dinamo” komandaları qrup mərhələsinə vəsiqə əldə edibl...


“2019-cu ilin aprel döyüşlərində də qalib gələcəyik” » Korrupsiya.org\n“2019-cu ilin aprel döyüşlərində də qalib gələcəyik”\n10 okt 2018, 11:22\nSəməd İbrahimov: “Ermənilər uduzmaqdan yorulmursa, biz niyə qalib gəlməkdən usanmalıyıq ki?”\nBeynəlxalq Əlbəyaxa Döyüş Növləri Assosiasiyasının Azərbaycan Nümayəndəliyinin prezidenti, 6 qat dünya çempionu Səməd İbrahimovun döyüşçü karyerasının qızıl hərflərlə yazılmış səhifələrindən biri də 2009 - cu ilin mart ayında Ukraynanın Xarkov şəhərində keçirilən Əlbayaxa Döyüş üzrə dünya çempionatının finalında erməni döyüşçüsü Karopetyana qalib gələrək məğlub etməsi oldu. Məğlubiyyəti həzm edə bilməyən erməni döyüşçü 4 ay sonra çempionumuzu revans döyüşünə dəvət etmişdi. Revanş döyüşü həmin ilin avqust ayında Gürcüstan Respublikasının Batumi şəhərində baş tutmuşdu. Səməd İbrahimovun döyüş taktikasına video roliklərdə baxıb diqqətlə izləmiş olan Karapetyan döyüşçümüzə qarşı adekvat taktika yürütməyə çalışsa da, tətbiq etmək istədiyi fəndlər köməyinə çatmadı, yenidən xal hesabına rüsvaycasına məğlub oldu.\nSəməd İbrahimovun bu günlərdə saytımıza verdiyi məlumata görə, Beynəlxalq Əlbəyaxa Döyüş Növləri Assosiasiyası rəhbərliyindən ona bildirilmişdir ki, iki dəfə məğlub etdiyi erməni döyüşcüsü onunla sonuncu dəfə revans döyüşündə qarşılaşmaq istəyir. Təklifə əsasən, razılaşacağı təqdirdə döyüş 2019 - cu ilin aprel - may aylarında Almaniyanın Xagin şəhərində keçiriləcək.\nSəməd İbrahimovdan iki dəfə qalib gəldiyi rəqiblə üçüncü dəfə döyüşə razı olub-olmayacağını soruşduq. İnamlı cavab verdi: “Yeri gəlsə, 10 dəfə də vuruşub qalib gələcəyik, InşAllah. Onlar uduzmaqdan yorulmurlarsa, biz qalib gəlməkdən niyə usanmalıyıq ki? Biz düşməndən qaçmarıq, damarlarımızdan Türk Qanı axır. Nə qədər gücüm var, Vətənimizin üçrəngli bayrağını beynəlxalq arenalarda dalğalandıracağam. Möhtərəm Prezidentimiz cənab İlham Əliyevin idmana olan böyük qayğısı, dəstəyi biz idmançıların üzərinə böyük məsuliyyət qoyur. Ali Baş Komandanımız İlham Əliyevi əmin edirəm ki, 2016-cı ilin aprelində olduğu kimi, 2019-cu ilin aprel döyüşlərində də qalib gələcəyik”.


azfreespeech Azərbaycanda 70 yazıçı və şairə prezident təqaüdü verilir – azfreespeech\nAzərbaycanda 70 yazıçı və şairə prezident təqaüdü verilir\nYaşlı nəsil gənc nəsildən 100 manat artıq təqaüd alır\nYazıçılar Birliyinin mətbuat katibi Ədalət Əsgəroğlunun Modern.az saytına verdiyi məlumata görə, hazırda qurumun 70 nəfər üzvü prezident təqaüdü alır. Onun 50 nəfəri yaşlı, 20 nəfəri isə gənc nəsildir. Mətbuat katibi bildirib ki, prezident təqaüdü alan yazarlar ya şair ya yazıçı, ədəbiyyatçı ya da tərcüməçi olmalıdırlar.\n“Yazıçılar Birliyinin bütün üzvüləri bu təqaüdü almağa iddialıdırlar, çünki bu təqaüd fondu birliyin bütün üzvüləri üçündür. Amma indi elə yazıçılar var ki, yazıb yaradır, fəaldır, eləsi var yazmır, bu məsələlər nəzərə alınır.\nPrezidentimizin xüsusi təqaüd verilən fərmanında göstərilir ki, təqaüd yazıçılara yaradıcılığı təmin etməkdən ötrü verilir. Yazıçıların əsərlərini tərcümə etdirməsinə, kitab buraxmasına kömək etmək məqsədi ilə edilir. Təqaüdün miqdarı isə cavan nəsil üçün 200 manat, yaşlı nəsil üçünsə 300 manatdır”.\nQeyd edək ki, Yazıçılar Birliyinin üzvülərinin sayı 2000-dən çoxdur. Təqaüd isə 2007-ci ildən verilir.


Beynəlxalq konfransın iştirakçıları Naxçıvandan zəngin təəssüratla ayrılıblar - serqqapisi.az\nBeynəlxalq konfransın iştirakçıları Naxçıvandan zəngin təəssüratla ayrılıblar\nNəşr edilib 11.07.2017 09:01 |\nXəbər verdiyimiz kimi, iyulun 7-8-də “Naxçıvanın türk-islam mədəniyyəti abidələri: tarixdə və günümüzdə” mövzusunda beynəlxalq konfrans keçirilib. Plenar və bölmə iclaslarından sonra konfrans iştirakçıları muxtar respublikanın türk-islam mədəniyyətini özündə əks etdirən abidələrlə tanış olublar. Səfər müddətində Naxçıvanın türk-islam mədəniyyəti ilə yaxından tanış olan konfrans iştirakçıları öz təəssüratlarını “Şərq qapısı” qəzetinin oxucuları ilə də bölüşüblər.\nNailə Vəlixanlı – Milli Azərbaycan Tarixi Muzeyinin direktoru, akademik: – Naxçıvan təkcə Azərbaycanın deyil, dünyanın ən qədim mədəniyyət ocaqlarından biridir. Muxtar respublikada türk-islam mədəniyyətinin izlərini özündə yaşadan çox əhəmiyyətli abidələr var. İstər İslamdan əvvəl, istərsə də sonrakı dövrlərdə burada yaradılmış abidələr Naxçıvanın tarixini, zəngin mədəniyyətini özündə əks etdirir. Bu abidələr tarixin çətin sınaqlarından keçərək bu günümüzədək gəlib çatıb. Bu gün isə Naxçıvan Muxtar Respublikası Ali Məclisinin Sədri cənab Vasif Talıbovun rəhbərliyi ilə belə abidələrimiz yenidən bərpa olunub, onlara ikinci nəfəs verilib. Bu abidələrin varlığı onu göstərir ki, Naxçıvan qədim türk yurdudur və yerli əhali əsrlərboyu burada yaşayaraq özünün tarixini, əvəzolunmaz mədəniyyətini yaradıb. Bu baxımdan Naxçıvanın İslam mədəniyyətinin paytaxtı kimi 2018-ci ildə öz tarixini, mədəni zənginliyini təbliğ etmək üçün geniş imkanları yaranacaq və inanırıq ki, bu zənginliklə bütün İslam dünyası tanış olacaq.\nHüseyn Yurttaş – Ərzurum Universitetinin Sənətşünaslıq kafedrasının müdiri, professor: – Naxçıvanın bir çox bölgələrində olan tarixi-memarlıq abidələri türk-islam mədəniyyəti abidələri içərisində öz əhəmiyyəti ilə seçilən tikililərdir və Naxçıvanın tarixini, mədəni zənginliyini göstərir. Tarix sübut edir ki, Naxçıvanın coğrafiyası böyük bir mədəniyyətə sahib olub. Bu mədəniyyəti günümüzə daşıyan məhz belə abidələrdir. Sevinirəm, eyni zamanda qürur duyuram ki, Naxçıvan Muxtar Respublikası Ali Məclisinin Sədri cənab Vasif Talıbov bu tarixin yaşadılması, gələcək nəsillərə ötürülməsi üçün çox böyük işlər görür. Son illərdə Naxçıvanda xeyli sayda tarixi tikililər bərpa olunub, Naxçıvanın tarixi ilə bağlı müxtəlif beynəlxalq konfranslar keçirilir. Onu da qeyd edim ki, mən bundan əvvəl 2012-ci ildə Naxçıvanda olmuşdum. Aradan elə bir uzun dövr keçməyib. Ancaq inanın ki, bu qısa dövr ərzində Naxçıvan daha da dəyişib, gözəlləşib. İnkişafı, dirçəlişi hər yerdə görmək mümkündür. Bu, məni çox sevindirir.\nBəhram Acarlı – Təbriz Sənət Universitetinin müəllimi, tarix üzrə fəlsəfə doktoru: – Azərbaycan orta əsrlər dövründə İslam dünyasının ən zəngin və parlaq memarlıq nümunələrini yaradıb. Memar Əcəmi Naxçıvaninin müəllifliyi ilə yaradılmış abidələrdə biz bunun gerçək nümunəsini görürük. Ümumiyyətlə, Naxçıvan çox zəngin tarixə və mədəniyyətə malik bir diyardır. Burada olduğumuz müddətdə tarixi abidələrlə tanışlığımız zamanı gördüklərimiz, eyni zamanda konfransda edilən çıxışlar bunu bir daha sübut etdi. Qeyd etməyi vacib bilirəm ki, Naxçıvanda tarixə böyük sevgi, məhəbbət var. Buradakı tarixi abidələrin bərpası sahəsində böyük işlər görülüb. Ümumiyyətlə isə Naxçıvandakı qədimlik və müasirlik, abadlıq və səliqə-sahman deməyə əsas verir ki, Naxçıvan İslam dünyasında fərqli bir yerə sahibdir.


Palitra qəzetiBaş Nazir koronavirusa yoluxma hallarının kəskin artması ilə bağlı əhaliyə müraciət etdi\nTarix: 04.06.2020 | Saat: 14:31:00 | E-mail | Çapa göndər\nAzərbaycan Respublikasının Baş Naziri, Operativ Qərargahın rəhbəri Əli Əsədov iyunun 4-də ölkəmizdə koronavirusa yoluxma hallarının kəskin artması ilə bağlı əhaliyə müraciət edib.\nTrend müraciəti təqdim edir.\n“Hörmətli həmvətənlər! Məlum olduğu kimi, 2020-ci ilin əvvəlindən başlayaraq dünyada cərəyan edən və fevral ayından Azərbaycana da idxal olunan koronavirus infeksiyasının qarşısının alınması məqsədilə dövlət və hökumət tərəfindən ilk günlərdən təxirəsalınmaz və qətiyyətli tədbirlər görülüb və görülməkdədir. Profilaktik və təxirəsalınmaz tədbirlərin operativ həyata keçirilməsi üçün Azərbaycan Respublikası Prezidentinin 2020-ci il 27 fevral tarixli Sərəncamı ilə Nazirlər Kabineti yanında Operativ Qərargah yaradılmışdır. Operativ Qərargah “Sanitariya-epidemioloji salamatlıq haqqında” Qanuna uyğun olaraq martın 24-dən aprelin 20-dək Azərbaycanda xüsusi karantin rejimi elan etmişdir, kütləvi tədbirlər ləğv edildi, ölkəmizin quru sərhədləri bağlanıldı, şəhər və rayonlararası gediş-gəliş dayandırıldı. Xəstəliklə mübarizənin gücləndirilməsi məqsədilə xüsusi karantin rejimi mərhələli şəkildə sərtləşdirildi. Bu müddət ərzində epidemiyanın Azərbaycan ərazisində yarada biləcəyi təhlükənin qarşısının alınması məqsədilə dövlət başçısının tapşırıqlarına uyğun olaraq bütün sahələr və istiqamətlər üzrə lazımi tədbirlər görülüb və görülməkdədir. Atılmış bütün addımların əsas məqsədi vətəndaşlarımızın sağlamlığının və həyatının qorunmasıdır.\nGörülmüş tədbirlər müsbət nəticələr vermişdir və bu, statistik göstəricilərdə də öz əksini tapmışdır. Həkimlərin tövsiyələri və statistik göstəricilərə əsaslanaraq, aprelin 27-dən Operativ Qərargah mərhələli şəkildə yumşaldılma tədbirlərinə başlamışdır. Karantin dövrü ərzində istər həkimlərin, istərsə də digər rəsmi şəxslərin müraciətlərində mütləq olaraq sanitariya-epidemioloji və gigiyenik qaydalara riayət edilməsi əsas tələb kimi qoyulmuşdur. Əhalimizin böyük hissəsi görülmüş işləri yüksək qiymətləndirərək həmrəylik göstərdi və ilkin olaraq həmin tövsiyələrə və tələblərə riayət edirdi. Lakin təəssüflə qeyd etməliyəm ki, son yumşaldılma tədbirləri zamanı vətəndaşlarımızın böyük bir hissəsi müəyyən olunmuş qaydalara və təcrid tövsiyələrinə riayət etmədi. Bunun nəticəsi olaraq son günlər infeksiyaya yoluxanların sayı kəskin artmışdır.\nBunlara əsaslanaraq və tibbi qərargahın müraciəti ilə Operativ Qərargah bu gün qərar qəbul edib. Qərara əsasən 6 iyun saat 00:00-dan 8 iyun saat 06:00-dək aktiv yoluxma hallarındakı artımı səbəbindən Bakı, Sumqayıt, Gəncə, Lənkəran şəhərlərində və Abşeron rayonunda sərt karantin rejimi tətbiq olunacaq. Qərarda göstərilən tələblərə riayət olunması məcburidir və mütləqdir.\nXəstəliyin yoluxma halları digər şəhər və bölgələrdə artacağı hallarda sərt tədbirlər gələcəkdə həmin bölgələrdə də təkrarən tətbiq olunacaqdır.\nQərarın icra olunmasına nəzarət Daxili İşlər Nazirliyinə həvalə olunmuşdur.\nSonda bir daha bildirmək istəyirəm ki, görülən bütün tədbirlərin ali məqsədi vətəndaşlarımızın sağlamlığının və həyatının qorunmasıdır”.\nBütün ölkə ərazisində 5 nəfərdən artıq qruplarda cəmləşmək qadağan edilir\nMasallıda Heydər Əliyev Fondunun təşəbbüsü ilə inşa olunacaq uşaq bağçasının təməli qoyulub\nCoğrafiya İnstitutundan xəbərdarlıq: Azərbaycanda quraqlıq gözlənilir\nETSN: Ölkə çaylarında sululuğun azalması müşahidə edilir\n01.07 20:14 Turizm böhranı ilə əlaqədar dünya iqtisadiyyatının itkiləri hesablanıb\n01.07 20:12 Azərbaycanda daha 588 nəfər koronavirusa yoluxdu, 346 nəfər sağaldı, 7 nəfər öldü\n01.07 19:04 UEFA AFFA-ya maliyyə yardımını davam etdirəcək\n01.07 18:59 İcazəsi olmayan nəqliyyat vasitələri videomüşahidə kameraları ilə müəyyən ediləcək\n01.07 18:57 Rektorun hərbi xidmətə çağırılmış məzunlarla onlayn görüşü keçirilib\n01.07 18:40 Sizin həyata keçirdiyiniz qabaqlayıcı tədbirləri tam olaraq dəstəkləyirik


Ailəsi Həcc ziyarətində olan 8 yaşlı qızı oğurladı, zorlayıb öldürdü |\nPakistanda tükürpədici hadisə baş verib. Quran kursundan çıxan qız uşağını oğurlayan şəxs onu zorlayıb, öldürüb.8 yaşlı qıza təcavüz etdikdən sonra öldürüb, zibillyə atıb. Polislər şübhəlinin tutulması üçün axtarışa başlayıblar.\nHəmin şəxsin qızı qaçırıb, oğurladığı anların təhlükəsizlik kamerası görüntüləri əldə edilib. Qızın cəsədi evinin iki kilometliyində tapılıb Məlumatlara görə, qızın ailəsi dəhşətli hadisə zamanı Həcc ziyarətində olub.\nCinayət ölkəni ayağa qaldırıb. Bir çox məşhur sima polisə cinayətarın tez bir zamanda tapılması üçün müraciət də edib. Xalq qatilin tapılaraq asılmasını tələb edir.( Milli.Az)\nABŞ Güləni Türkiyəyə verir – Son hazırlıq


“Eyni məsələ üçün dövlət iki dəfə məbləğ ayırır və bu qanuna ziddir” – Mariko Kobaxidze – Marneuli FM\nBazar ertəsi 28 Sentyabr 2020 / 08:22\nMarneuli Bələdiyyəsinin xüsusi proqramı var və bu proqrama əsasən fiziki imkanları məhdud olan şəxslərə əlil arabası verilir. Əlil arabasından istifadə edən şəxslər icra hakimiyyətinə ərizə ilə müraciət edə bilər və nəticədə dövlət büdcəsindən ayrılmış vəsaitlərlə, bələdiyyənin adı ilə, həmin şəxsə əlil arabası verirlər. Həmin funksiyanı daha bir dövlət orqanı, Səhiyyə və Sosial Təminat Nazirliyi də yerinə yetirir. Hər il dövlət proqramə təyin edir və proqramda fiziki imkanları məhdud olan şəxslərin ehtiyacları nəzərə alınır. Uşaq və Gənclərin Milli Mərkəzinin mütəxəssisi, Mariko Kobaxidzenin sözlərinə görə, qeyd olunan hərəkət qanuna ziddir.\n“Bildiyimizə görə, yerli büdcənin bir hissəsi mərkzəi büdcədən ayrılır. Yerli büdcədən də bu məsələyə maliyyə ayıranda nəticədə çıxır ki, eyni məsələyə dövlət iki dəfə maliyyə ayırır. Bundan dolayı bu hərəkət qanuna ziddir”.\nBələdiyyə fiziki imkanları məhdud olan şəxslərə yalnız bu qaydada deyil həmçinin, maddi yardım da göstərir. Bu haqda Marneuli Bələdiyyəsinin səhiyyə və sosial təminat şöbəsinin rəhbəri Davit Areşidze danışdı.\n“Yardım 100 lariyə qədər olur. Fiziki imkanları məhdud olan şəxslər üçün ildə birdəfəlik 100 lari yardımımız var. Eyni zamanda həmin şəxslər həmişə güzəştlərdən istifadə edirlər”.\nQeyd olunan yardımı fiziki imkanları məhdud olan şəxslərin aktivisti, Koba Nadiradze yumor hissi ilə qiymətləndirir.\n“Bu maddi yardımlar araşdırmalara əsaslanmır. Hərdən buna yumorla da yanaşıram. 3 dekabr və 14 iyun tarixində fiziki imkanları məhdud olan şəxslər günü qeyd olunur. Qayda olaraq həmin maddi yardımı o ərəfədə verirlər. Bu biraz gülməlidir çünki bu şəxslərin yalnız belə simvolik günlərdə dəstəyə ehtiyacı olmur”.\nEləcə də Koba Nadiradzenin sözlərinə görə, yaxşı olardı ki, fiziki imkanları məhdud olan şəxslərin özləri üstünlüklərin və ehtiyacların müəyyənləşdirilməsinə qoşulsunlar.


26 June 2019 - 12:32\nETSN-in Milli Hidrometeorologiya Departamentindən Strateq.az-a verilən məlumata görə, Bakıda və Abşeron yarımadasında iyunun 27-də dəyişkən buludlu, əsasən yağmursuz keçəcək. Lakin səhər bəzi yerlərdə az yağış yağacağı ehtimalı var. Mülayim şimal-qərb küləyi gecə və səhər arabir güclənəcək.\nAbşeronun şimal çimərliklərində: (Sumqayıt, Novxanı, Pirşağı, Nardaran, Bilgəh, Zaqulba) Mülayim şimal-qərb küləyi gecə və səhər arabir güclənəcək. Dəniz suyunun temperaturu 23-24° isti təşkil edəcək. Cənubçimərliklərində (Türkan, Hövsan, Sahil, Şıx) mülayim şimal-qərb küləyi gecə və səhər arabir güclənəcək. Dəniz suyunun temperaturu 25-26° isti təşkil edəcək.


Bunlari bilmek vacibdir » Qadınla.Com - Qadınlar Birİncidir!\nTarix: 27-09-2011, 09:51\nQuranda qeyd olunan 2 pis və 2 yaxşı qadının kim olduğunu bilirsinizmi? Pis və cəhənnəmlik olan 2 qadın Nuh Peyğəmbərin (s) və Həzrət Lutun (ə) həyat yoldaşlarıdır. 2 yaxşı qadın isə Həzrət Məryəm (ə) və Fironun həyat yodaşıdır. Qurani-Kərimin nəsihətlərini bilirsinizmi? Qurani-Kərimdə qeyd olunan nəsihətlərdən bəziləri... 1.Tərəzidə aldatmayın. 2.Kimsənin qətlində şərik olmayın. 3. Övladlarınızı kasıbçılıq qorxusundan öldürməyin. (hələ dünyaya gəlməmiş körpələrin öldürülməsi). 4. Yetmilərin malını yeməyin. 5.Allah-təalaya şərik qoşmayın. 6.Ata-anaya yaxşılıq edin. 7. Davərlik edirsinizə ədalətli olun. 8.İstər zahirdə istər gizlində ps əməllər yerinə yetirməyin. 9. Əhd-peymanınıza əməl edin. 10.Ömrünüzün axırına kimi təfriqəli yollarla getməyin. 11.Namazı yüngül saymayın. Yuxuların neçə növ olduğunu bilirsinizmi? Allahın Rəsulu (s) buyurur: “ Yuxu 7 qismdir.” 1. Qəflət yuxusu. 2. Bədbəxtlik yuxusu. 3. Lənət yuxusu. 4. Əzab yuxusu. 5. Rahatlıq yuxusu. 6. Ruxsət yuxusu. 7.Həsrət yuxusu. Qəflət yuxusu, Nəsihətli məclisdə yatmaqdır. Bədbəxtlik yuxusu, namaz vaxtı yatmaqdır. Lənət yuxusu, subhçağı yatmaqdır. Əzab yuxusu, fəcr (subh) namazından sonra yatmaqdır. Rahatlıq yuxusu, zöhr vaxtı yatmaqdır. Ruxsət yuxusu, işa namazından sonra yatmaqdır. Həsrət yuxusu, cümə gecəsi yatmaqdır. Həzrət Əlinin (ə) 10 Peyğəmbərə (ə) oxşarlığı olduğunu bilirsinizmi? Allahın Rəsulu (s) buyurur : “ Allah-təala Həzrət Əlini (ə) 10 Peyğəmbərə (ə) oxşar yaradıb. 1.Həzrət Əlinin (ə) başı Adəm Peyğəmbərin (ə) başı kimidir. 2. Həzrət Əlinin (ə) çöhrəsi Nuh Peyğəmbərin (ə) çöhrəsi kimidir. 3. Həzrət Əlinin (ə) ağızı Həzrət Şueysin ağzı kimidir. 4.Həzrət Əlinin (ə) burunu Həzrət Şueybin burunu kimidir. 5. Həzrət Əlinin (ə) qarnı Həzrət Musanın (ə) qarnı kimidir. 6. Həzrət Əlinin (ə) zirası (əl-və bilək arası) Həzrət Süleymanın (ə) zirası kimidir. 7. Həzrət Əlinin (ə) alını Həzrər Yusufin (ə) alnı kimidir. 8.Həzrət Əlinin (ə) əli Həzrət İsanın (ə) əli kimidir. 9.Həzrət Əlinin (ə) gözü Mənim (Həzrət Muhəmmədin (s)) gözlərim kimidir. 10.Mən Peyğəmbərlərin sonuncusuyam, Həzrət Əli (ə) isə vəsilərin sonuncusudur. Qiyamət günü camaatdan nələrin şikayət edəcəyini bilirsinizmi? Allahın Rəsulu (s) buyurur: “ Qiyamət günü 3 şey camaatdan şikayət etmək üçün gələcəklər. Onlardan birincisi Qurandır, ikincisi Məscid və üçüncü Mənim itrətim olcaq.” Qiyamət günü kimlərin şəfaət olunmayacağını bilirsinizmi? 1. Kafir. 2. Zülümkar. 3. Risalət ailəsinin düşmənləri. 4. Allah Rəsulunun (s) övladlarına əziyyət edənlər. 5. Şəfaəti təkzib edənlər. 6. Xain. 7.Namazı yüngül sayan şəxs. Yazının başqası tərəfindən oxunmaması üçün necə yazıldığını bilirsinizmi? Əgər bir nəfər kağıza soğan suyu ilə nəsə yazsa, heç bir şey görsənməyəcək. Amma həmin yazılmış kağızı odda istiləşdirsələr kağızda yazılanlar sarı xətti ilə aydınlaşıb görsənəcək. Bundn sonra yazını oxumaq mümkündür.


Bunlar uşağınızı HOMOSEKSUAL EDİR: əgər belə etsəniz… – VİDEO – Fenomen.Az\nMövzu ilə bağlı publika.az-a psixoloq Narınc Rüstəmova cizgi filmlərin uşağın həyatında böyük rol oynadığını deyir. Onun sözlərinə görə, bu filmlərdə ifadə olunan fikirlər, mesajlar uşağın inkişafı, psixologiyasında valideynlərin sözündən daha çox yer tuta bilir: “Ona görə də uşaqlarımızın baxdığı cizgi filmlərin süjet xəttinə önəm verməliyik. Qeyd etdiyiniz mövzulu cizgi filmlər isə 14-16 yaşdan yuxarı uşaqlar üçün nəzərdə tutula bilər. Təbii ki, internet sərhədsizdir, bu videoların daha azyaşlı uşaqların qarşısına çıxma ehtimalı yüksəkdir. Bir millətin kökünü kəsmək üçün bu cür əxlaqsızlıqların təbliği ən yaxşı üsuldur. Transgenderlər bunu demokratiya adı ilə bizə sırıyırlar. Təəssüf ki, bunlardan heç kim sığortalanmayıb. Bu məsələ əsrlərdir var, amma cəmiyyətlərdə tam adiləşə bilmir. Bir neçə ölkədə bu cür nikahlara rəsmi icazə verilir. Lakin bütün dünya bir-iki ölkə ilə fikrini dəyişə bilməz”.


“Yol polisi son günlər işi elə qurub ki…” – Çingiz Qənizadə | Faktor.az\n13:31 24.01.2020 Hit: 548\nBu barədə Avtosfer.az-a hüquq müdafiəçisi, millət vəkili Çingiz Qənizadə məlumat verib. O, bildirib ki, Daxili işlər naziri, general-polkovnik Vilayət Eyvazov tərəfindən Bakı Şəhər Dövlət Yol Polisi İdarəsində aparılan struktur dəyişiklikləri müsbət nəticələr verməyə başlayıb. “Müşahidələrim onu göstərir ki, xidmət aparan YPX əməkdaşları daha çox hərəkətin nizamlanması, hərəkətin intensivliyi, təhlükəsizliyin qorunmasına diqqət edirlər. Sıxlıq olan nöqtələr – “20 Yanvar” dairəsi, “Şamaxinka”, “3-cü mikrorayon” ərazisində, Babək prospektində və digər küçə və yollarda YPX əməkdaşları mütəmadi olaraq xidmət aparırlar. Həm avtomobillə, həm də piyada şəkildə yolda hərəkəti nizamlayır. Bu özü müsbət nəticədir. Demək ki, bu tendensiyanı qoruyub saxlamaqla əhalinin yollarda rahat hərəkətini təmin etmək olar.\nÇingiz Qənizadə onu da bildirib ki, YPX əməkdaşlarının son vaxtlar cərimə yazmaqdan daha çox hərəkətin təhlükəsizliyini təmin etməyə üstünlük verməsi DİN rəhbərliyinin iradəsindən asılıdır: “Bu istiqamətdə aparılan islahatlar vətəndaşlar tərəfindən də müsbət qarşılanır. Ümid edirəm ki, bu tendensiya davam edəcək və yol polisi sistemində bu islahatların davamlı olacaq. Sürücüləri, vətəndaşları narazı salan digər məqamlar da aradan qaldırılmalıdır. Daxili İşlər Naziri Vilayət Eyvazovun da apardığı islahatlardan da onu görürük ki, bütün bunlar vətəndaş məmnunluğuna hesablanıb”.


Siem biçin kamboca - yer, otellər, hava, hava limanı, görüləsi işlər\nSiem Reap, Kamboca\nSiem Reap, Kambocanın şimal-qərbindəki Siem Reap əyalətinin paytaxtıdır. Populyar bir kurort şəhərciyi və Angkor bölgəsinin qapısıdır.\nSiem Reap, bu gün populyar bir turizm məkanı olmaqla, bir çox otel, kurort, restoran və turizmlə sıx əlaqəli müəssisələrə malikdir. Bu, Kambocanın ən populyar turistik məkanı olan Angkor məbədlərinə yaxınlığından çox borcludur.\nSiem Reap haradadır?\nSiem Reap, rəsmi olaraq Siemreap, Kambocanın şimal-qərbində yerləşən Kamboca vilayətidir. Şimaldan Oddar Meanchey, şərqdə Preah Vihear və Kampong Thom, cənubdan Battambang və qərbdən Banteay Meanchey əyalətləri ilə həmsərhəddir. Paytaxtı və ən böyük şəhəri Siem Reapdır. Dünyanın məşhur Angkor məbədlərinə ən yaxın şəhər olduğu üçün Kambocanın ən böyük turizm mərkəzidir.\nSiem Reap'ı niyə ziyarət edin?\nYaşıllıq, həyat tərzi və mədəniyyət üçün. Ancaq Siem Reap'a gəlməyin əsas səbəbi, dünyanın ən böyük dini abidəsi olan 162.6 hektar ərazidə olan möhtəşəm məbədləri ziyarət etməkdir. Əvvəlcə Khmer imperiyası üçün Vişnu tanrısına həsr edilmiş bir Hindu məbədi olaraq tədricən 12 əsrin sonlarına doğru Buddist məbədinə çevrildi.\nSiem Reap təhlükəsizdirmi?\nSiem Reap, ehtimal ki, Kambocanın ən təhlükəsiz yeridir. Turist qaynar nöqtəsi halına gəldi və buna uyğun olaraq. Kiçik cinayət, təəssüf ki, nadir deyil, kiminsə haqqında fikirləri varsa, təhlükəsiz olacaqdır.\nSiem Reap-da nə qədər qalmaq lazımdır?\nSiem Reap bir gündə örtülə bilməz. Angkor məbədlərinin və ərazidəki digər görməli yerlərin genişliyini əhatə etmək üçün ən azı üç-dörd günə ehtiyacınız olacaq.\nSiem Reap'ı nə vaxt ziyarət edərsiniz?\nHəvəsli səyahət agentləri Siem Reap'ı ziyarət etmək üçün heç vaxt pis vaxtın olmadığını söyləyəcəklər. Hansı növ doğrudur, nə vaxt bura gəldiyinizə vaxtınızı necə sərf etdiyinizə görə çeviksiniz.\nQuru mövsüm dekabrdan aprel ayına qədər davam edir, may-noyabr aylarında musson nəm hava və yüksək rütubət gətirir.\nSiem Reap'i ziyarət etmək üçün ən yaxşı vaxt günlərin şübhəsiz günəşli və quru olduğu dekabr və yanvar aylarıdır. Yalnız bu mövsümün ən yüksək turizm mövsümü olduğuna diqqət yetirin, buna görə də hər yerdə daha çox adam tapacaqsınız və qiymətlər daha yüksək olacaqdır.\nSiem Reap-dan çimərlik nə qədərdir?\nSiem Reap-in sahil xətti yoxdur. Kamboca çimərlikləri tez-tez Taylandın lehinə laqeyd qalır. Ancaq yavaş-yavaş, şübhəsiz ki, ölkənin pastoral adaları və Sihanoukville'in parlaq ağ qumları dünyanın çimərlik həvəskarlarına məlum olur.\nSiem Reap-dan Sihanoukville-a qədər məsafə yol ilə 532km (350 mil) arasındadır. Bu uzun məsafəli köçürmə ilə (10-15 saat yolda) çox sayda səyahətçinin ümumiyyətlə Sihanoukville'a getməməyi seçməsi. Ən sürətli seçim 1 saat çəkən bir təyyarə almaqdır.\nKambocadakı iki məşhur istiqamət arasında Siem Reap təqaüdə çıxmaq üçün daha yaxşı bir yer kimi görünür. Phnom Penh transformasiyanı təmsil edərkən, Siem Reap qorunmanın mahiyyətini özündə cəmləşdirir. Siem Reap, ticarət imkanları baxımından Phnom Penh ilə müqayisədə arxa bir kənd kimi görünə bilər.\nSiem phnom penhə biçir: 143 mil (231 km)\nPhnom Penh-dən Siem biçmək üçün səyahət edərkən 4 fərqli seçimləriniz var:\nAvtobusa getmək olar - 6 saat\nBir az daha çox xərcləyin və taksiyə minin - 6 saat\nUçuş sifariş edin - 50 dəqiqə\nTonle Sap Lake-4-dən 6 saata keçən bərə ilə gedin\nSiem Taylanda biçin\nBangkok səyahət məsafəsi təxminən 400 km.\nBu şəhərlər arasında bəzi etibarlı avtobus şirkətləri fəaliyyət göstərir və bunları edə bilərsiniz:\nSiem Reap-dan Bangkoka birbaşa avtobus. (6-dan 8 saata qədər)\nUçuş sifariş edin - 1 saat\nSiem Vyetnama biçin\nSaigon-dan Siem Reap-a səyahət məsafəsi quruda təxminən 600 km-dir.\nHo Chi Minh-dən səyahət edə bilərsiniz:\nAvtobusla (12 - 20 saat, Phnom Penhdəki dayanacağa bağlıdır)\nBirbaşa uçuş sifariş edə bilərsiniz (1 saat)\nSiem Reap: Otellər\nYüzlərlə var Siem Reap-da otellər. Qonaq evindən 5 ulduzlu otelə qədər kiçik və ya məhdud olmayan büdcə üçün ənənəvi və ya müasir, hər kəs xoşbəxtlik tapacaqdır.\nSiem Reap hava limanı\nSiem hava limanının kodunu yığır: REP\nhava limanından Angkor Wat: 17 dəqiqə (5.8 km) Airport Road yolu ilə\nhava limanından şəhər mərkəzinə: 20-25 dəqiqə (10 km)\nSiem Reap hava limanından şəhər mərkəzinə qədər 9km məsafədə səyahət edərkən, 3 seçiminiz var:\nsiem hava limanını biçir


Azərbaycanda musiqi mədəniyyətinin inkişafında hər bir şəhər və rayonun, hər bir bölgənin özünəməxsus rolu və əhəmiyyəti var. Əgər respublikanın musiqi mədəniyyəti, musiqi həyatı bütöv bir sistemdirsə, ayrı-ayrı şəhər və rayonların hər birinin musiqi həyatı və musiqi mədəniyyəti bu sistemin ayrılmaz tərkib hissələridir. Əslində, bu hissələr olmasa, bütöv bir sistem mövcud ola bilməz.\nŞəhər və rayonlarda müxtəlif mədəniyyət ocaqları, musiqi kollektivləri, musiqi-təhsil müəssisələri, həmçinin ömrünü sənətə bağlayan sənət adamları özünəməxsus fəaliyyətləri ilə yerlərdə musiqi mədəniyyəti sahələrində müəyyən işlər görür, bu sahədə insanlara xidmətlər göstərir, musiqi sənətini yaşadır, sənətin davamçılarını yetişdirir və beləliklə də, musiqi mədəniyyətimizin yaşamasının, inkişafının bilavasitə iştirakçılarına çevrilirlər.\nBu fikirləri sözün tam mənasında Əli Bayramlı şəhər yeddiillik uşaq musiqi məktəbi haqqında da söyləmək olar. Ilk baxışdan qəribə görünə bilsə də, bu, həqiqətdir.\nƏli Bayramlı şəhərinin musiqi məktəbi indiyə qədər ölkədə musiqi kadrlarının yetişdirilməsində, uşaq və gənclərin musiqi tərbiyəsində, insanlara mədəni xidmət göstərilməsində çox dəyərli işlər görtmüşdür. Nəzərə alaq ki, professional musiqi təhsilinin ilk pilləsi məhz uşaq musiqi məktəbindən başlayır və mövcud musiqi təhsili sistemində həmin ilk pillə olmadan, ali pillələrə də çatmaq qeyri-mümkündür. Bu baxımdan Əli Bayramlı uşaq musiqi məktəbi 40 illik fəaliyyəti ərzində yalnız şəhərin deyil, ümumən respublikanın musiqi-mədəni tərəqqisinə xidmət etmişdir və məktəbin hər cür tərifə mənəvi haqqı çatır.\nƏli Bayramlı şəhər musiqi məktəbinin 2001-ci ilin may ayında 40 yaşı tamam olmuşdur. Uşaq musiqi məktəbi üçün bu yaş, bu fəaliyyət əlbəttə, böyük göstəricidir, böyük yaşdır.Qırx illik yubileyini keçirmək, həm də nailiyyətlərlə, təntənə ilə keçirmək hər musiqi məktəbinə nəsib olmur. Qırx il ərzində yaşamaq, uğurla fəaliyyət göstərmək, respublikada nüfuz qazanmaq və bu nüfuzu, bu hörməti həmişə saxlamaq hər mədəniyyət ocağına nəsib olmayan xoşbəxtlikdir. Əli Bayramlı musiqi məktəbi 40 illik fəaliyyəti ərzində tədris illərini uğurla yola salmış, öz vəzifəsini layiqincə yerinə yetirmiş, hər gələn yeni dərs ilini üzüağ qarşılamışdır. 40 illik ömrü ərzində musiqi məktəbi şəhər əhalisi qarşısında, respublikanın musiqi ictimaiyyəti, musiqi pedaqoqları, əlaqədar təşkilatlar qarşısında daim başı uca olmuşdur. Elə buna görə də məktəbin yubileyi bütün şəhər ictimaiyyəti üçün, şəhərin mədəni həyatı üçün, bu məktəbi yaxından tanıyan mütəxəssislər üçün böyük mədəniyyət bayramına, xüsusi bir hadisəyə çevrildi və bu cür əhval-ruhiyyə ilə də qeyd edildi. Şəhər icra hakimiyyətinin, mədəniyyət şöbəsinin, təhsil işçilərinin, çoxsaylı valideynlərin, ziyalıların, respublika Təhsil nazirliyi və Mədəniyyət nazirliyi əməkdaşlarının birgə iştirakı ilə keçirilən yubiley tədbirində məktəbin məzunları, müəllim və şagirdləri də öz ürək sözləri ilə çıxış etdilər.\n1961-ci ilin avqustun 1-dən fəaliyyətə başlayan musiqi məktəbində ilk əvvəl 4 (tar, kamança, fortepiano və akkardeon) ixtisas tədris edilirdisə, hazırda 9 ixtisas üzrə 670 şagird təhsil alır. Bu gün məktəbdə şagirdlərin musiqi təhsili ilə yüz nəfər müəllim məşğul olur.\nQeyd etmək önəmlidir ki, müəllimlərin böyük əksəriyyəti həmin musiqi məktəbini bitiriblər. Müəllimlərin altı nəfəri ali təhsilli, digərləri orta ixtisas təhsillidirlər. Ümumiyyətlə 40 il ərzində bu məktəbi 3094 şagird bitirmişdir. Bunlardan 178 nəfəri öz ixtisaslarını musiqi ilə bağlamış, respublikanın ali və orta ixtisas məktəblərini bitirmişlər. Məktəbin məzunlarından hal-hazırda burada işləyənlərdən başqa 78 nəfəri respublikanın digər şəhər və rayonlarında, uşaq və orta ixtisas musiqi məktəblərində, həmçinin ali musiqi məktəbində öz ixtisaslarına uyğun dərs deyirlər. Göründüyü kimi, məktəbin kadr sahəsindəki uğurları həqiqətən də böyükdür, fərəhləndiricidir. Şübhə yox ki, Əli-Bayramlı məktəbi bu gün də gələcəyin peşəkar musiqi müəllimlərini və ifaçılarını yetişdirməkdə uğurla davam edir.\nBaşqa bir məsələni də qeyd etmək yerinə düşər. 60-90-cı illər ərzində respublikanın orta ixtisas musiqi məktəblərini, Konservatoriyanı müxtəlif ixtisaslar - tar, kamança, balaban, zərb alətləri, skripka, qarmon, musiqi nəzəriyyəsi, musiqişünaslıq, fortepiano, xor dirijorluğu ixtisasları üzrə bitirən yüzlərlə mütəxəssis ilk pedaqoji təcrübəsini məhz Əli Bayramlı musiqi məktəbində işləməklə qazanmış, sonra Bakının orta ixtisas və xüsusi təmayüllü məktəblərdə müəllimlik fəaliyyətlərini davam etdirmiş və, beləliklə, Əli Bayramlıda qazandıqları ilk təcrübə sayəsində uğurlar qazanmışlar.\nŞəhər əhalisi də, yaşlı nəsil müəllimlər də həmişə deyirlər ki, Əli Bayramlının musiqi məktəbi çörəkli yerdir və buranın çörəyi bu gün çox insanlara qismət olub. Əlbəttə, həqiqətə uyğun fikirdir. Çünki müəllim zəhməti həmişə halal işdir, xeyirli əməldir. Çünki insanlar həyatda bütün mərtəbələrə müəllim zəhməti sayəsində çatır və maddi-mənəvi durumlarını bu zəhmət sayəsində təmin edirlər. Bu baxımdan, Əli Bayramlı musiqi məktəbində vaxtilə təhsil alanlar öz əmək fəaliyyətlərinə neçə il əvvəl ilk dəfə bu məktəbdə qədəm qoysalar da, həmin bu təhsil ocağını daim minnətdarlıqla xatırlayırlar.\nŞəhərin musiqi məktəbi respublikada ad-san, nüfuz qazanmış məktəblərdəndir. Bu ad-san, bu nüfuz isə illər ərzində müəllimlərin, şagirdlərin, məzunların uğurları ilə, tədris-təlim işlərinin düzgün qurulması ilə, müəllimlərin öz peşə borclarına məsuliyyətli münasibəti ilə qazanılıbdır. 40 il ərzində məktəbin qazandığı nailiyyətlərdə direktor, tədris-hissə müdiri işləmiş şəxslərin, müəllimlərin hər birinin, bütün işçilərin özünəməxsus əməyi və payı vardır. Məktəb bu ad-sanı təkcə tədris işindəki müsbət göstəriciləri ilə deyil, həm də səliqə-sahmanı, təmizliyi, tərtibatı, əyani vəsaitləri, şəraiti ilə qazanıbdır.\nMəktəbin yubileyinə toplaşanlar, o cümlədən, təhsil və mədəniyyət nazirliklərindən dəvət almış hörmətli qonaqlar bu təhsil ocağının keçdiyi fəaliyyət yolu nailiyyətləri istedadlı yetirmələri və şagirdləri barədə, rəhbərlik barədə ürək dolusu danışdılar, müəllim və işçi kollektivinə təşəkkür etdilər. Xüsusilə Əli Bayramlı şəhər Icra Hakimiyyəti başçısı S.Qəhrəmanovanın və Icra hakimiyyətinin məsul işçilərinin bu yubileydə iştirak etmələri və olduqca maraqlı çıxışları - təbrikləri tədbirə toplaşanlar tərəfindən rəğbətlə qarşılandı və şəhər mədəniyyətinə göstərilən diqqət kimi qiymətləndirildi. Çox səmimi və təntənəli şəkildə keçən rəsmi bölmədən sonra müəllim və şagirdlərin iştirakı ilə yubiley konserti verildi.\nMəktəbin yubileyi münasibətilə öz fikirlərini oxucularla bölüşdürmək istəyənləri təqdim edirik.\nSədaqət Qəhrəmanova – Əli Bayramlı şəhər Icra Hakimiyyətinin başçısı:\n- Həyatım, ictimai-siyasi və əmək fəaliyyətim həmişə bu şəhərlə, şəhərin inkişafı ilə bağlı olub. Müxtəlif illərdə məsul, rəhbər vəzifələr tutduğum üçün bütün imkanlarım daxilində Əli Bayramlının bir sənaye şəhəri kimi inkişafına, bu gözəl şəhərin mədəniyyətinin tərəqqi etməsinə çalışmışam.


Seym üzvü: "Latviya Azərbaycanın ərazi bütövlüyünü birmənalı dəstəkləyir“ | Report.az\nSeym üzvü: "Latviya Azərbaycanın ərazi bütövlüyünü birmənalı dəstəkləyir“ “Bu məsələ ilə ATƏT Minsk Qrupu məşğul olur və biz bu missiyanı dəstəkləyirik"\n"Azərbaycan Latviya üçün tərəfdaşlıq baxımından mühüm əhəmiyyət daşıyan ölkələrdəndir. Ona görə də bu ölkənin beynəlxalq aləmdəki rolu bütün aspektlərdən bizim daim diqqət mərkəzimizdədir”.\nBunu “Report”un Avropa bürosuna açıqlamasında Latviya Seyminin (parlament) deputatı Aleksandr Kirşteyns deyib.\nErmənistanın Azərbaycana qarşı daha da intensivləşən hərbi təxribatlarına münasibət bildirən deputat vurğulayb ki, Latviya istənilən hərbi təcavüzə qarşıdır: “Bu məsələ ilə ATƏT Minsk qrupu məşğul olur və biz bu missiyanı dəstəkləyirik. Çox istəyirik ki bu missiya tezliklə konkret nəticə versin və bölgədə gərginlik birdəfəlik aradan qalxsın. Latviya Azərbaycanın ərazi bütövlüyünü birmənalı olaraq dəstəkləyir”, - o əlavə edib.\nKoronavirus pandemiyası ilə bağlı isə A.Kirşteyns bildirib ki, COVID-19 dünyanı həm də tarixin ən həlledici iqtisadi imtahanı qarşısında qoyub.\n“Latviya bir sıra tədbirləri ilə itkiləri azaldır. Əsasən insan sağlamlığı faktoru əsas götürülməklə əhalinin iqtisadi durumu da dövlətin narahat olduğu məsələdir. Biz şadıq ki, dostlarımız, Azərbaycan kimi ölkələr də pandemiyadan hər mənada az itkilərlə çıxır, iqtisadi dayanıqlığını qoruyub saxlayr. Əlbəttə ki, Azərbaycan bu nəticələrə səbəb olan mexanizmi bizim üçün də maraqlıdır”, - A.Kirşteyns bildirib.\nRus versiyası Депутат Сейма: Латвия поддерживает территориальную целостность Азербайджана\nİngilis versiyası Latvia unequivocally supports Azerbaijan's territorial integrity


4 900 Baxış\nPublika.az xəbər verir ki, dövlətimizin başçısına və birinci xanıma yeni yaşayış məhəlləsi barədə məlumat verildi.\nPublika.az xəbər verir ki, Dövlət Şəhərsalma və Arxitektura Komitəsinin sədri Anar Quliyev dövlətimizin başçısına və birinci xanıma yaradılacaq yeni park barədə məlumat verdi.\nPublika.az xəbər verir ki, “Azərişıq” ASC-nin sədri Vüqar Əhmədov dövlətimizin başçısına və birinci xanıma Mərkəz haqqında məlumat verdi.\nDövlətimizin başçısına və birinci xanıma Füzuli Beynəlxalq Hava Limanında görülən işlər barədə məlumat verildi. Bildirildi ki, bütün tikinti və ətraf ərazinin abadlaşdırılması işləri başa çatdırılıb. Hava limanında görülən bütün işlər beynəlxalq norma və standartlara uyğun şəkildə həyata keçirilib.\nPublika.az xəbər verir ki, Prezident İlham Əliyevə və birinci xanım Mehriban Əliyevaya yolun tikintisi barədə məlumat verildi.\nAmerikalı analitikdən ŞOK SÖZLƏR: Oyun qaydaları dəyişir, artıq Rusiya...


Kənan Röyanın gənc sevgilisi barədə: “Buna milyon faiz əminəm” – Yenicag.Az\nAna Səhifə Banner Kənan Röyanın gənc sevgilisi barədə: “Buna milyon faiz əminəm”\nKənan Röyanın gənc sevgilisi barədə: "Buna milyon faiz əminəm"\nYeni Çağ Media Qrupu – Mart 07, 2018 - 14:33\nƏməkdar artist Röya Ayxanın Azərbaycanın tanınmış generallarından biri, Milli Qəhrəman, Şəmkir Korpusunun komandiri Rövşən Əkbərovun oğlu ilə eşq yaşaması barədə xəbər yayılıb. 35 yaşlı müğənninin sevgilisi özündən yaşca kiçik olan Telman Əkbərovdur.\nRöya hazırda Türkiyədə olduğundan Yenicag.az onun yaxın dostu Kənan Bayramovla əlaqə saxlayıb.\nKənan məsələ ilə bağlı bunları deyib:\n“Telman Röyadan çox kiçikdir, uşaqdır. Demirəm ki, insan özündən yaşca kiçik adamla sevgili ola bilməz. Sadəcə olaraq, Roya ilə Telmanın sevgili olması xəbəri yalandır. Mən bunu yüz yox, milyon faiz əminliklə deyirəm. Röyanın o oğlanla yayılan fotosu dostlarımızdan birinin doğum günündə çəkilib. Telman bizim çevrənin yaxın dostudur. Təkcə Röya ilə deyil, digər dostlarımızla da münasibəti var. Qaldı ki, “Ağ tük” filminin təqdimatına qatılmasına, onu qala gecəsinə Emil Bədəlovla Hacı Nazim dəvət edib”.\nQeyd edək ki, xəbəri yayan “Qafqazinfo”nun məlumatına görə, sənətçi general oğlu ilə çəkdirdiyi bir neçə şəkli “instagram” səhifəsində paylaşıb və izlədiyi 60 nəfərin arasında Telman da var.\n“Ağ tük”, Kənan Bayramov, müğənni, Röya, sevgili, şou-biznes, telman,


Bu il Azərbaycanda narkotiklərə görə nə qədər əcnəbi tutulub? - RƏSMİ\nBu il Azərbaycanda narkotiklərə görə nə qədər əcnəbi tutulub? - RƏSMİ\nNarkotiklərin qanunsuz dövriyyəsi ilə bağlı bu ilin 10 ayında cinayət məsuliyyətinə 5021 nəfər cəlb edilib.\nNarkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasından BAKU.WS-ə bildirilib ki, cinayət məsuliyyətinə cəlb edilmiş şəxslərdən 51 nəfəri xarici ölkə vətəndaşıdır.\nOnların 21-i İran İslam Respublikası, 11-i Gürcüstan, 10-u Rusiya, 4-ü Türkiyə, 3-ü Ukrayna, 1-i Hindistan və 1-i isə Pakistandandır. Xarici ölkə vətəndaşlarından ümumilikdə 1 ton 343 kq və 5004 ədəd müxtəlif növ narkotik vasitə, psixotrop maddə və 1580 ədəd güclü təsir edən maddə götürülüb.\nTəkər alqı satqısı Azərbaycanda narkotiklərə görə saxlanılan xarici vətəndaşların sayı açıqlanıb - SİYAHI Polis əməliyyatlar keçirib, daha 21 nəfər saxlanılıb - VİDEO Bakıda polis əməliyyatlar keçirib - 40 nəfər saxlanılıb - VİDEO Sosial şəbəkələrdə “patı” və “şüşə” satan narkotacirlər saxlanıldı - VİDEO İki vəzifəli şəxs məsuliyyətə cəlb olunub - RƏSMİ


“Dron zərbələri davam edəcək” – Zelenski bəyanat verdi, ABŞ-dan dəstək gəldi - Alp.Az\n“Dron zərbələri davam edəcək” – Zelenski bəyanat verdi, ABŞ-dan dəstək gəldi\nUkrayna Prezidenti Vladimir Zelenski ölkənin şərqində Rusiya tərəfindən dəstəklənən separatçılara Türkiyədən alınmış döyüş dronu ilə zərbə endirilməsini müdafiə edib. O bildirib ki, Ukrayna zərbəni özünümüdafiə tədbiri olaraq endirib və heç bir razılaşmanı pozmayıb.\nZelenski oktyabrın 29-da Prezident saytında yayımladığı şərhdə bildirib: “Ukrayna ordusu öz torpağını müdafiə etməyə ehtiyac duyanda bunu edir və gələcəkdə də bu prinsiplə hərəkət edəcəkdir”.\nUkrayna hərbiyyəsinin bu həftə açıqladığı videoda “Bayraktar T2B” dronunun separatçıların nəzarətində olan ərazidə Rusiya istehsalı artilleriya topunu darmadağın etdiyi görünürdü. Hərbiyyə bildirib ki, bir Ukrayna əsgərini öldürmüş və başqa bir əsgəri yaralamış artilleriyanın susdurulması üçün döyüş dronundan ilk dəfə də istifadə olunub.\nMoskva Ukraynanı bu dron zərbəsi ilə Minsk razılaşmalarını pozmaqda ittiham edib. Normand dördlüyünə daxil Fransa və Almaniya da zərbəni pisləyiblər.\nFransa bildirib ki, “Bayraktar” dronundan istifadədən və atəşkəsin ağır silahlarla pozulmasından narahatlıq keçirir. Almaniya hökuməti də PUA-dan istifadəni tənqid edib, lakin bildirib ki, dronlardan hər iki tərəf istifadə edir.\nABŞ-ın Ukraynadakı səfirliyi münaqişənin hər iki tərəfini atəşkəsə riayət etməyə çağırıb, amma ABŞ da dronlardan hər iki tərəfin istifadə etdiyini vurğulayıb: “Biz hər iki tərəfi Donbas münaqişəsində atəşkəs razılaşmasının şərtlərinə əməl etməyə çağırırıq, amma gəlin etiraf edək ki, Rusiyanın başçılıq etdiyi tərəf Ukrayna qüvvələrinə qarşı ağır toplardan və dronlardan istifadə etməklə ötənilki razılaşmanı pozur. Bunun nəticəsində bir Ukraya əsgəri həlak olub”.\nTürkiyə Ukraynaya “Bayraktar” dronları satıb və Kiyev şərqi Ukraynada istifadə üçün onlarca yeni dron almağı planlaşdırır.\nSentyabr ayında Ukraynanın xarici işlər naziri Dmitro Kuleba demişdi ki, onun ölkəsi dron istehsalı məqsədilə Türkiyənin “Baykar” şirkəti ilə birlikdə zavod tikməyi planlaşdırır.\nMüdafiə naziri Andriy Taran isə bu ayın əvvəllərində bəyan etmişdi ki, Ukraynada dronlara xidmət və istismar təlimi üçün birgə mərkəz yaradılacaq. NATO üzvü Türkiyə ilə Ukrayna arasında artan müdafiə əməkdaşlığı Ankara və Moskva arasında daha bir qarşıdurma nöqtəsinə çevrilib. Rusiya dronların Ukraynanın şərqindəki qüvvələr balansını dəyişə biləcəyindən narahatdır.\n“Bayraktar” dronlarından Suriya, Liviya və Dağlıq Qarabağ münaqişələrində istifadə onların PUA bazarında ən önəmli yer tutduğunu nümayiş etdirib.


YAP Hacıqabul rayon təşkilatının təşkilatçılığı ilə "Azərbaycan son 18 ildə" mövzusunda konfrans keçirilmişdir. - Xəbərlər - HACIQABUL RAYONU Icra Hakimiyyəti\nYAP Hacıqabul rayon təşkilatının təşkilatçılığı ilə "Azərbaycan son 18 ildə" mövzusunda konfrans keçirilmişdir.\nHeydər Əliyev Mərkəzində keçirilən konfransda Hacıqabul rayon İcra Hakimiyyətinin Başçısı Rüstəm Xəlilov, YAP Hacıqabul rayon təşkilatının ərazi təşkilat sədrləri, rayonun idarə və müəssisə rəhbərləri və partiya fəalları iştirak etdilər. Konfrans ölkədə tətbiq olunan karantin qaydalarına uyğun olaraq keçirilmişdir. Yeni Azərbaycan Partiyasının təsisçisi, Müstəqil Azərbaycan dövlətinin memarı Ulu Öndər Heydər Əliyevin və vətən torpaqlarımız uğrunda canlarını qurban vermiş şəhidlərimizin əziz xatirəsi bir dəqiqəlik sükutla yad edildi.\nKonfransı YAP Hacıqabul rayon təşkilatının sədr müavini vəzifəsini icra edən İsmayıl İbrahimov açaraq mövzu barədə ətraflı məlumat verdi.\nRayon İcra Hakimiyyətinin Başçısı Rüstəm Xəlilov, İcra Hakimiyyəti Başçısının müavini Xuraman Məmmədova, Hacıqabul rayon Gənclər və İdman İdarəsinin rəisi, YAP Hacıqabul rayon təşkilatının Gənclər və İdman İdarəsi ərazi partiya təşkilat sədri Saleh Ələskərov, Qarasu kənd tam orta məktəbin direktoru, YAP Hacıqabul rayon təşkilatının Qarasu məktəbi ərazi partiya təşkilat sədri Zərəngiz Abasova, Sabirabad Regional Mədəniyyət İdarəsinin Hacıqabul rayonu üzrə nümayəndəsi, YAP Hacıqabul rayon təşkilatının Mədəniyyət İşçiləri ərazi partiya təşkilat sədri Elnur Əmirəslanov çıxış edərək keçən müddət ərzində Müzəffər Ali Baş Komandan Cənab İlham Əliyev tərəfindən çox böyük uğurlara imza ataraq ölkədə bütün istiqamətlər üzrə ciddi nailiyyətlər əldə edilməsindən danışılıb.\nBu gün Cənab Prezident İlham Əliyevin daim milli və dövləti maraqlardan çıxış edərək, Ulu Öndər Heydər Əliyevin siyasi kursunu rəhbər tutaraq yorulmadan Azərbaycan dövlətçiliyi və xalqı üçün çalışdığını hər kəs etiraf edir. Cənab İlham Əliyevin Azərbaycan dövlətinə başçılıq etdiyi son 18 ilə nəzər salanda bütün sahələrdə nə qədər böyük inkişafın getdiyinə əmin oluruq. Bu gün Azərbaycan Cənubi Qafqazın ən uğurlu və ən güclü müstəqil dövlətidir.\nPrezident İlham Əliyevin hələ 2003-cü ildə prezident kimi səlahiyyətlərinin icrasına başladığı ilk gündən hakimiyyəti xalqa xidmət vasitəsi hesab etdiyini bildirməsi varisliyin layiqli davamının başlanğıcı idi. Onun ümummilli lider Heydər Əliyev siyasi xəttini yüksək səviyyədə davam və daha da inkişaf etdirməsi müasir dövrdə Azərbaycanın dinamik tərəqqisini şərtləndirən mühüm amildir. Ənənəyə sadiq qalaraq, yeni iş yerləri açılır, əhalinin sosial rifahı yüksəlir, dövlət büdcəsinin gəlirləri artırılır, Azərbaycan idxalçı ölkədən ixrac edən ölkəyə çevrilməyə başlayır. Regionların inkişafı, durmadan aparılan abadlıq və yenidənqurma işləri, təhsil sistemindəki islahatların uğurlu nəticələri, neft bazarındakı üstün mövqe, səhiyyə sisteminin müasir standartlara cavab verməsi, turizmin və idmanın inkişafı Prezident İlham Əliyevi Azərbaycanda alternativsiz liderə, Cənubi Qafqaz regionunda isə Heydər Əliyevdən sonra ikinci böyük siyasi xadimə çevirir.\nBütün dünyada olduqca intensiv, gərgin, ziddiyyətli və qarışıq proseslərin getdiyi bir mərhələdə, pandemiyanın yayıldığı bir dövrdə müstəqil dövlət quruculuğu kursunu yaradıcı şəkildə inkişaf etdirmək, dünyanın böyük dövlətlərinin Azərbaycanla hesablaşmasına nail olmaq və nəhayət, işğal altındakı torpaqları geri qaytarmaq, əlbəttə, tarixi xidmətdir.\nPrezident İlham Əliyev 2003-cü ildə qarşıya qoyduğu və bəyan etdiyi strateji hədəflərə nail olunması üçün istər beynəlxalq miqyasda, istərsə də ölkə daxilində məqsədyönlü, ardıcıl, düşünülmüş siyasət həyata keçirdi və “güclü dövlət” konsepsiyasını reallaşdırmağa nail oldu. Prezident İlham Əliyev qurucu, birləşdirici, Azərbaycan xalqının bütün istək və arzularını həyata keçirən, öz siyasətində Azərbaycan dövlətinin və xalqının maraqlarını ən ali məqsəd kimi görən və bütün qüvvəsini bu istiqamətdə səfərbər edən, xalqın birmənalı şəkildə dəstəklədiyi, etimad göstərdiyi və etibar etdiyi Liderdir.\nDoğma vətənimiz və xalqımız qarşısında Prezident İlham Əliyevin ən böyük xidmətlərindən biri də qüdrətli Azərbaycan Ordusunun yaranmasıdır. 18 ildə müasir ordu quruculuğu istiqamətində ardıcıl olaraq vacib addımlar atıldı, ordunun döyüş qabiliyyətinin yüksəldilməsi məqsədi ilə Silahlı Qüvvələrimizin maliyyə imkanları artırıldı, yeni müasir texnika və avadınlıqlar, silah-sursatlar alındı, hərbi qulluqçuların əmək haqqıları artırıldı, əskər və zabitlərimizin döyüş əzmi yüksəldilərək Azərbaycan Ordusunu dünyanın ən güclü orduları sırasına daxil edilməsi təmin olundu.\nPrezident İlham Əliyev Azərbaycanın ərazi bütövlüyünü bərpa edən lider kimi adını əbədi olaraq tarixə yazdırdı, Azərbaycan xalqının qəhrəmanlıq salnaməsini yaratdı və 44 günlük Vətən Müharibəsinin əsl qəhrəmanına çevrildi.\nBöyük inkişaf yolu keçmiş Şanlı Ordumuz Müzəffər Ali Baş Komandan, böyük sərkərdə İlham Əliyevin rəhbərliyi ilə 30 il işğal altında qalan doğma torpaqlarımızı 44 gün ərzində işğaldan azad etdi. Ölkəmizin ərazi bütövlüyü təmin olundu. Bu gün xalqımız dünyada mübariz, döyüşkən və müzəffər xalq, dövlətimiz qalib dövlət kimi tanınır.\nHazırda düşmən işğalından azad edilən doğma torpaqlarımızda yenidənqurma, bərpa, abadlaşdırma işləri sürətlə aparılır. Yeni infrastrukturun yaradılması ilə yanaşı, bir çox dövlətlər üçün nümunəvi hesab olunan müasir idarəçilik modelinin tətbiqi işğaldan azad olunan ərazilərimizin daha çevik inkişaf etməsinə gətirib çıxaracaqdır.\n18 ildə Azərbaycanın hər bir sahədə əldə etdiyi bütün uğurların və nailiyyətlərin əsasında yalnız və yalnız Prezident İlham Əliyevin rəhbərliyi ilə tətbiq olunan düzgün idarəçilik modeli dayanır və bu uğurlu inkişaf bilavasitə Cənab İlham Əliyevin gərgin əməyinin bəhrəsidir.\nTədbirin sonunda mövzuya uyğun olaraq xüsusi hazırlanmış qısametrajlı film nümayiş etdirildi.


“Xosrov bəy bizim arzumuzu gözümüzdə qoydu” - Məşhur erməni yazıçıdan şok etiraf - Ens.az - 4 dildə xəbərlər və ensiklopediya\n“Xosrov bəy bizim arzumuzu gözümüzdə qoydu” - Məşhur erməni yazıçıdan şok etiraf\n22 avqust 2018 12:37\nOnlar bir ömrə sığmayacaq işlər görüb, tarixə adlarını yazıblar. Onlar həm də adları ilə tarix yazıblar. Adlarını tarixin qəhrəmanlıq səhifəsinə yazanlardan biri də - Azərbaycan Xalq Cümhuriyyətinin ilk hərbi naziri, Azərbaycan torpaqlarının erməni daşnaklar tərəfindən işğalının qarşısını aldığına görə Cümhuriyyət hökümətində milli qəhrəman elan edilən Xosrov bəy Sultanovdur. Xosrov bəy Sultanov həm də İstiqlal Bəyannaməsinə imza atan 26 nəfərdən biridir.\nXosrov bəy Sultanov adı, soyadı hər zaman ermənilərin cəkinəcəyi bir ad, bir soyad olub. Çünki ermənilərin ilk sarsıdıcı məğlubiyyətə uğradılması məhz Azərbaycan Cümhuriyyətinin ilk müdafiə naziri Xosrov bəy Sultanovun adı ilə bağlıdır. 1970-ci ildə erməni daşnaklar tərəfindən Beyrutda çap olunan kitabda müəllif Levon Kasparyan yazırdı: ”Xosrov Sultanovun Qarabağa göndərilməsi onların ən yaxşı işi idi. Xosrov Sultanov erməni hərbçilərini məğlub etməklə bizim arzularımızın üstündən xətt çəkdi.”\nCümhuriyyət hökümətinin Qarabağa general-qubernator təyin elədiyi bu şəxs daşnak və bolşevik qüvvələrinə qarşı qeyri-bərabər döyüşlərdə qalib oldu, erməniyə bir qarış torpaq belə vermədi. Həmin ilin yayında əlinə silah alıb Qarabağ havasına havalanan ermənilər diz çökdürüldü, hamısı bir nəfər kimi Azərbaycan hökumətini tanımağa məcbur oldular. Onun qətiyyəti və hərbi şücaəti sayəsində Şuşadakı gizli daşnak komitəsinin üzvləri bir nəfər kimi qaçıb dağılmaqdan savayı yol görmədilər.\nOna görə də, əllərindən bir iş gəlməyən daşnaklar bolşevik əhval-ruhiyyəli müsəlmanların köməyi ilə şayiə yaymışdılar ki, guya Cümhuriyyətin Hərbiyyə Naziri bu şəxsi general-qubernatorluqdan geri çağırır. Bu kimi xəbərlərə son qoymaq məqsədilə Üzeyir bəy Hacıbəyov "Azərbaycan" qəzetinin 1919-cu il 24 iyun tarixli sayında yazırdı: "Həqiqətən, O, Qarabağ üçün ən münasib bir rəisdir. Qarabağ həyatına təmamilə aşina olan bu zat sağlam bir vücuda malik olduğu kimi, sağlam və salamat politika yerindən və təht idarəsinə tapşırılmış olan yerin ümumi mənafeyini xüsusi surətdə nəzərdə tutan bir zatdır. Ermənilər Qarabağda qəsdən süni iğtişaşlar yaratmaqla Qarabağ general-qubernatorunu baş komandanlıq gözündə ləkələmək istəyirlər. Əgər Qarabağ müsəlmanları arasında böyük və layiqli bir nüfuza malik olan və erməni camaatı tərəfindən dəxi möhtərəm sayılan bu zat Qarabağın hökuməti başında olmasa idi, burası - Azərbaycanın cənnəti hesab olunan bir yer çoxdan cəhənnəmə dönüb qətli-qital olmuşdu". Unudulmaz Üzeyir bəyin barəsində yazdığı bu qəhrəman insan Qarabağın general-qubernatoru Xosrov bəy Sultanov idi.\nXosrov bəy Sultanov 1879-cu ilin may ayının 10-da indiki Laçın rayonu ərazisində - Zəngəzur qəzasının Hacısamlı nahiyəsinin Qasımuşağı obasında - Kürdhacı kəndində dünyaya göz açıb. Xosrov bəy öncə qəza məktəbində, sonra Gəncə şəhərində gimnaziyada təhsil alır. Orta təhsilini tamamlayıb, o dövrün ən ünlü hərbi məktəbində - Odessada ali tibb təhsili alır. 1918-ci ilin 28 mayında Tiflisdə Azərbaycan Milli Şurası adından Azərbaycan Xalq Cumhuriyyətinin elan edilməsi Bəyannaməsini imza edən 26 nəfərdən biri də Xosrov bəy Sultanov idi. Xalq Cumhuriyyətinin həmin gün təşkil edilmiş birinci höküməti kabinetində Xosrov bəy Sultanov hərbi nazir təyin edilir. Xosrov bəy Sultanov həm də Zaqafqaziya seyminin və Azərbaycan parlamanının üzvü olur. Ermənilərin aramsız hücumlarının qarşısını almaq müşkülə cevrilirdi. Məhz belə bir zamanda 1919-cu ilin yanvarın 15-də Xosrov bəy Sultanov Qarabağın general-qubernatoru təyin edilir.\n1919-cu ilin 21 martında erməni-daşnak hərbi dəstələri Qarabağa yeganə keçid olan Əsgəranı zəbt etdilər. Xosrov bəy Sultanov 1919-cu ilin aprelində o zaman rəsmi dövlət qəzeti olan “Azərbaycan” qəzetində geniş məqalə ilə çıxış edir. Xosrov bəy bu yazısında ermənilərin iç üzünü açıb göstərir. Xosrov bəy bu yazısında erməni daşnakları ilə gizli danışıq aparanlara sərt mesajını yollayaraq onları xəbərdar edir: ”Ermənilər bizim düşmənimizdir. Onlarla dostluq etmək istəyənlər və yaxud danışıq aparanlar bizim düşmənimizdir. Bu danışıqları aparanlar bizim tərəfimizdən cəzalandırılacaqlar.”\nXosrov bəy Sultanovun başçılığı ilə daşnak generalı Dronun hərbi dəstələri mayın 30-da darmadağın edildi və Azərbaycan silahlı qüvvələri Xankəndi və Şuşaya daxil oldular. 1919-cu ildə Şuşada erməni qoşununda döyüşmüş Zare Məlik-Şahnəzərov adlı bir erməni əsgərin «Şuşanın süqutu» adlı xatirəsindən oxuyuruq: «Şuşanın süqutundan əvvəl mənim yaddaşıma daha bir hadisə həkk olunub. Mən Musavatçı qubernatorla təsadüfən üz-üzə gəldim. Ermənilərə düşmən olan bu qəddar adam Xosrov bəy Sultanov idi. Məhz bu adam Qarabağda erməni qırğınları təşkil eləmişdi».\n1920-ci ilin 28 aprel tarixində bolşeviklər hakimiyyəti qəsb etdikdən sonra, millətin qəhrəman oğullarını təqib etməyə başladı. Təbii ki, bu aqibət Xosrov bəydən də yan keçmədi.\nXosrov bəy Sultanov Cümhuriyyət dövrünün ən tanınan simalarından biri olduğu üçün 1920-ci ildə bolşeviklər tərəfindən həbs edildi. Lakin bu dəfə Xosrov bəyin köməyinə tələbə yoldaşı Nəriman Nərimanov catdı. Nəriman Nərimanov çətinliklə də olsa, Xosrov bəy Sultanovu həbsxanadan azad etdirə bildi. O, Xosrov bəyə məsləhət gördü ki, tezliklə ölkədən çıxsın.\n1923-cü ildə general Xosrov bəy Sultanovun həyatında mühacirət dövrü başlandı. O, Türkiyədə, İranda, daha sonra Fransa və Almaniyada yaşadı, Almaniyada Tibb Universitetində professor vəzifəsində çalışdı. Bundan sonra, 1936-cı ildə Türkiyəyə qayıdan Xosrov bəy Sultanov, Trabzonda məskunlaşdı. Xosrov bəy 1947-ci ildə vəfat etdi. Onun məzarı İstanbuldakı Feriköy məzarlığındadır\nBu gün Sultanovlar nəslin nümayəndələri içərisində hal-hazırda Türkiyədə yaşayanlar da az deyil. Onlar Sultanovlar nəslinin yolunu layiqincə davam etdirirlər.\nTarix ləkə götürmür. Amma sovet tarixşunaslığı igid oğullarımızı bizə quldur, yolkəsən kimi təqdim edib. Amma sonda həqiqət öz yerini tapdı. Tarix Azərbaycanımıza öz igid oğullarını tanıda bildi. Ömrü boyu işğal və köləliklə barışmayan, erməni daşnaklarının qənimi Xosrov bəy Sultanov belə qəhrəmanlarımızdan biridir.\nİnsanlar yalnız yaxın market və apteklərə gedə bilər — Nazirlər Kabineti


Mirça Rednik: Xəzər Lənkəran azarkeşlərinin adımı hallandırması mənə xoşdur\n25 aprel 2014 15:22\nBu yaxınlarda “Gent”dən qovulmuş “Xəzər Lənkəran”ın sabiq baş məşqçisi Mirça Rednik azerisport.az saytına müsahibəsində Lənkəran komandasına mümkün qayıdışı haqda danışıb:\n- Dünən “Xəzər Lənkəran” ümumi hesabda “Qəbələ”yə məğlub olaraq, ölkə Kubokunun yarımfinal mərhələsində mübarizəni dayandırdı. Oyundan sonra azarkeşlər klub bazasının yaxınlığında toplaşaraq, sizin adınızı səsləndiriblər. Siz bu haqda bilirsiniz?\n- Bu haqda bilmirdim. Baxmayaraq ki, bəzən lənkəranlı azarkeşlər mənə yazır. Onlara minnətdaram. Orada işlədiyim müddətdə bizim çox isti münasibətlərimiz yaranıb. Yəqin ki, bu, mənim vaxtımda komandanın yaxşı oyun göstərməsi ilə əlaqədar idi. Lənkəran stadionunda adımın hallanması mənə xoşdur.\n- Siz özünü “Xəzər Lənkəran”a qayıtmağın əleyhinə deyilsiniz?\n- Hər şey klubun rəsmi prezidenti Mübariz Mənsimovdan asılıdır. Mənim nömrəm onda var.\n- Zəng gözləyirsiniz?\n- Əgər belə bir zəng olsa, mən yenidən Lənkəranda işləməyə razılıq verərəm. Bu komanda mənə yad deyil.\n- Maraqlıdır ki, “Xəzər Lənkəran”ın baş məşqçisi Mustafa Dənizli azarkeşlərin sizin adınızı hallandırması zaman köməkçisindən “Rednik kimdir?”, deyə soruşub...\n- Dənizli Vikipediyaya daxil olub haqqımda hər şeyi öyrənə bilər. Mən “Xəzər Lənkəran”la ölkə Kubokunu qazanmışam, çempionatda ikinci olmuşam. İki dəfə Rumıniya çempionu olmuşam, Kubok və Super Kuboku qazanmışam. Üstəlik, mənim komandalarımın heyəti digər başqa məşqçilərin əlinin altında olan heyətdən heç də ütün olmayıb.\n- Sizcə, “Xəzər Lənkəran”ın əsas problemi nədədir?\n- Mən komandanın çıxışını diqqətlə izləmirəm. Oyununu görməmişəm və buna görə də bu haqda konkret danışa bilmərəm.


İraq prezidenti İranın terrorçularının adını çəkmədən onların 600-dən çox adamı etirazlarda öldürdüyünü etiraf etdi – GADTB\nYanvar 23, 2020\t383 Baxış\nGADTB-nin Mətbuat Mərkəzinə daxil olan məlumata görə, İraq prezidenti Berhem Salih İranın terrorçu qruplarının adını çəkmədən deyib ki, İraqda 3 aydan bəri davam edən etiraz aksiyalarında qanunsuz şəxslərin zorakılıq hərəkətlərinə görə 600-dən çox nümayişçi həyatını itirib.\nSaleh İsveçrənin Davos şəhərində keçirilən Dünya İqtisadi Forumunda çıxış edib. İraqlı gənclərin daha yaxşı bir həyat, iş imkanları, xidmət sektorunun yaxşılaşdırılmasını və ölkəni uzun müddət iflic edən korrupsiyaya son qon qoyulmasını tələb etdiklərini, bu istəklərini səsləndirmək üçün küçələrə axışararaq hökumət əleyhinə aksiyalar keçirdiklərini ifadə edən Saleh, bu günahsız sülhməramlı gənclərdən 600-dən çoxunun qanunsuz şəxslərin (Xamneiyə bağlı terrorçu Həşdişəbi qruplaşmasının) zorakılığı səbəbiylə həyatını itirdiyinə diqqət çəkib. Nümayişlərin azad və şəffaf növbədənkənar seçkilərin keçirilməsi ilə sona çatacağına inandığını vurğulayıb.\nXatırladaq ki 1 oktyabr 2019-cu ildən bəri İraqda korrupsiya, infrastrukturun olmaması, işsizlik və xaricilərin ölkənin daxili işlərinə müdaxiləsi kimi səbəblər irəli sürülirək hökumət əleyhinə etiraz aksiyaları keçirilir. Xamneinin göstərişi ilə dinc etirazçılar Həşdişəbi tərəfindən qətliam edilib. Qasım Süleymaninin bütün səylərinə baxmayaraq, aksiyalara görə 29 noyabrda İrana bağlı baş nazir Adil Abdulmehdi istefa verməyə məcbur olub. Həmin tarixdən sonra yeni hökumət formalaşdırıla bilmədi.\nÖncəki İrqçi fars rejim Tehranda azərbaycanlı fəal Əkbər Nəimi yaxaladı\nSonrakı ABŞ terrorçu Qüds qanadının yeni komandanına xəbərdarlıq etdi


Səfərə gedirsən? Çamadanınızı unutmadan hazırlayın! - Məlumat - 2020\nSəfərə gedirsən? Çamadanı unutmadan hazırlayın!\nŞübhəsiz ki, bu sizə bir dəfədən çox oldu: uçuş bir neçə saat ərzində tərk edir, çamadanınızda gəzdirdiyiniz hər şeyi ağılla nəzərdən keçirir və ümumi dinclik hissi ilə yuxuya gedirsiniz, amma ... Hədəfinizə çatdığınız zaman (oh yox!) Nahar etməyi düşündüyünüz və ya qeyd-şərtsiz olduğumuz kremdən ayrıldınız. Nəticə? Hər səfərdən əvvəl bu mövzunu hərtərəfli oxuyun ... və əsaslarınız həmişə sizinlə olacaq!\nReklam - Mayo altında oxumağa davam edin\nBir çimərlik və ya hovuz ilə bir yerə gedirsəniz, mayo prioritet siyahısına daxil olmalıdır!\nİndi qadınecret-də satın alın.\nMayo və flip flops, əlbəttə ki, ayaq mantarını istəmirik!\nİndi Roxy-də satın alın.\nHara getməyinizdən asılı olmayaraq, Çinə və ya Kubaya getməyinizdən asılı olmayaraq, günəş qoruyucuları daima sizi müşayiət etməlidir!\nİndi El Corte Inglés-də satın alın.\nDaha doğrusu, külək keçirməyən bir külək keçirməz, çünki anamın dediyi kimi ... nə vaxt ehtiyac duyduğunu bilmirsən! Harada olursunuzsa olun, hava proqnozu sizə fənd verə bilər ...\nİndi Zara-da satın alın.\nXeyr, nə qədər özünüzü aldatmağa çalışsan da, qatarda uzanan qulaqcıqlar rahat deyildir, buna görə qeyri-müəyyən dayanıb bayıra çıxıb yaxşı vəziyyətdə alın! Fərqi görəcəksən, söz ver ...\nBaqaj nəzarətinə keçməkdən və ən qiymətli ətirinizi əlinizdən almaqdan daha pis bir şey yoxdur ... Buna görə də bu kimi bir sıra səyahət bankalarının olması vacibdir. Narahat olma ilə vidalaş gözəllik!\nDedi ki, axmaq görünür, amma həqiqətən baş verən zaman narahat olan bir şey varsa saç bandını unutmağınızdır. Niyə? Çünki sizi çox rahat bir ponytail edə bilməməyinizdən başqa, ümumiyyətlə saçlarınız qarışıq olduqda olur\nİndi H&M-də satın alın.\nTətilə getdiyiniz zaman sizi nə planlar gözlədiyini heç bilmədiyiniz üçün, bir gecə varsa, bu fırçalar inci ilə birlikdə gəlir!\nBir çox oteldə otaqlarda terlik var, amma əmin deyilsinizsə, çəkinməyin və onları evinizə aparın!\nİndi Oysho-da satın alın.\nEyni şey, xalat ilə başlıqlarda olduğu kimi olur, buna görə duşdan geyinmədən çıxa bilmirsinizsə, bilin ki ... çamadana!\n6 yemək yeməyiniz üçün bu həftə düşünməyinizə ehtiyac yoxdur\nCopyright 2020 \_ Evinizi bəzəmək üçün fikirlər \_ Səfərə gedirsən? Çamadanı unutmadan hazırlayın!


Əsas səhifə2021Sentyabr12 (Bazar)\nGün: 12 Sentyabr 2021\nÇinli avtomobil istehsalçısı Chery də Sudan bazarına girdi. Ölkədə ilk buraxılış Sudanın paytaxtı Xartumda edildi. Təqdimata qatılan Çinin Sudandakı səfiri Ma Xinmin Chery və Sudanın GIAD Engineering Industrial Group şirkətini salamladı. [daha çox ...]\nBəzi qəzet və xəbər saytlarında bir millət vəkilinin iddialarına əsaslanaraq yayımlanan Balıkəsir Mərkəzi Hava Limanı üçün keçiriləcək enerji tenderinə dair yalan xəbərlə əlaqədar olaraq aşağıdakı açıqlama vermək lazımdır. TC Maliyyə [daha çox ...]\nBursa Böyükşəhər Bələdiyyəsi tərəfindən Yunanıstanın işğalından qurtuluşunun 99 -cu ildönümü qeyd etmələri çərçivəsində təşkil edilən 'Green Way Uludağ Hard Enduro Yarışı', 250 idmançının iştirakı ilə başladı. Prezident Alinur Aktaş 3 gün davam edəcək yarışlara başladı. [daha çox ...]\nİzmir Metro İstasyonları Sənət Qalereyasına çevriləcək\nİzmir Böyükşəhər Bələdiyyə Başçısı Tunç Soyerin İzmiri mədəniyyət və incəsənət şəhərinə çevirmək məqsədi ilə İzmir Böyükşəhər Bələdiyyəsi metro stansiyaları üçün "Divar Səthi Tətbiq Yarışması" təşkil edir. Qalib rəssamlar Basmane, Fahrettin Altay, [daha çox ...]\nXərçəng müalicəsində istədiyimiz uğuru əldə etmək üçün müasir üsullarla yanaşı fitoterapiyadan da faydalanmağın vacib olduğunu ifadə edən Dr. Şenol Şensoyun məqaləsi: Demək olar ki, bütün xəstəliklərdə fitoterapiyadan istifadə edə bilərik. Xroniki xəstəliklərdə xüsusilə vacibdir. [daha çox ...]\nSağlam bir insanın ürəyi gündə təxminən yüz min dəfə daralır və qanı pompalamağa davam edir. Ürəyin dörd qapağı gün ərzində istirahət etmədən açılır və bağlanır və pompalanan qanın bədənə çatdırılmasında mühüm rol oynayır. [daha çox ...]\nBenzersiz dizaynlı modellərin istehsalçısı Citroën, inkişaf etdirdiyi yenilikçi avtomobillərlə avtomobil dünyasını formalaşdırmağa və avtomobil həvəskarları ilə ən ideal variantları bir araya gətirməyə davam edir. Zamanın ehtiyaclarına, zövqlərinə və yeni meyllərinə cavab verəcək modellər [daha çox ...]\nDövlət qurumlarına kadr qəbulu artıq bir nöqtədən aparılacaq. Prezident İnsan Resursları Ofisi tərəfindən görülən işlərdən sonra ictimai işə qəbul xidməti Elektron Hökumətə daxil edildi. Yaxşı, elektron hökumətdən hökumət kadrlarına qədər 'karyera qapısı' vasitəsilə [daha çox ...]\nİzmir Böyükşəhər Bələdiyyəsi, Böyük Kanal Layihəsi çərçivəsində hazırlanan və "Üzən Körfəz" hədəfində böyük əhəmiyyətə malik olan Çiğli Təmizləyici Qurğusunun gücünü artırmaq üçün yeni bir tenderə çıxacaq. Tenderdən sonra başlayacaq [daha çox ...]\n20 min Km2 Dəniz Səthi Aralıq dənizində Suriyadan gələn neft çirkliliyinə qarşı tarandı\nNəqliyyat və İnfrastruktur Nazirliyi, Aralıq dənizində Suriyadan qaynaqlanan neft çirkliliyinə qarşı başladılan dəniz əməliyyatlarının sona çatdığını açıqladı. Təmizlik işləri çərçivəsində 20 min km2 dəniz səthi tarandı. Şərqi Aralıq dənizində Suriyadan gəlir [daha çox ...]\nSancaktepe'de Metro İnşaatında Zibillik: 1 İşçi Yaralı, 2 Ciddi\nİstanbulun Sancaktepe şəhərindəki Veysel Karani Məhəlləsindəki metro inşaatında çuxur meydana gəldi. Hadisədə biri ağır olmaqla 1 işçi yaralanıb. 2 avqust saat 11-da Sancaktepe-Çekmeköy arasındakı metro xəttindən Veysel Karani [daha çox ...]\nNəqliyyat Nazirliyi İstanbulda tikilməkdə olan metroları İBB -yə verməyəcək\nİstanbulda metro simvolunun dəyişməsi ilə gündəmə gələn Nəqliyyat və İnfrastruktur Nazirliyinin 37,5 kilometr uzunluğunda 9 stansiyası və 31,5 kilometr uzunluğunda 7 stansiyası olan Gayrettepe Hava Limanı var. Halkalı- Hava limanının metro xətləri [daha çox ...]\nDiqqət! Ev qəzaları uşaqları kor edir\nTürkiyə Oftalmologiya Dərnəyi (TOD) pandemiya dövründə evdə baş verən qəzalar nəticəsində həm böyüklərdə, həm də uşaqlarda göz yaralanmalarının nəzərəçarpacaq dərəcədə artdığını açıqladı. Türk Oftalmologiya Cəmiyyəti Göz Travması və [daha çox ...]\nDünya İrsi Cığırında Pedal\nUNESCO -nun Dünya İrsi siyahısında olan İzmirin Bergama və Selçuk bölgələri üçün bu il yeddinci dəfə təşkil edilən "UNESCO Dünya İrsi Yol Velosiped Turu" Cümhuriyyət Meydanında təşkil edilən mərasimlə sona çatdı. İzmir [daha çox ...]\nDiabet nədir? Diabetin qarşısının alınması yolları nələrdir?\nDiyetisyen Mevhibe Erkek mövzu ilə bağlı məlumat verdi. Diabet, həyat keyfiyyətinə və sağlam həyat tərzinə təsir edən bir xəstəlikdir. Məlumdur ki, qeyri -sağlam pəhriz və oturaq həyat tərzi ilə şəkərli diabet xəstəliyi artır. Beynəlxalq Diabet Federasiyasına [daha çox ...]\nMÜSİAD 26-cı Adi Baş Assambleyası və MÜSİAD Fondunun (Karz-ı Hasen) 3-cü Adi Baş Məclisi 11 Sentyabr 2021 Şənbə günü İstanbul Konqres Mərkəzində keçirildi. MÜSİAD İstanbul Konqresinin 26 -cı Adi Baş Məclisi [daha çox ...]\nElazığ Hava Limanı 1 oktyabr tarixində 45 gün müddətində texniki xidmətə alınacaq. CHP Elazığ Millət vəkili Gürsel Erol, Fırat Universitetinin 4 Oktyabrda təhsilə başlayacağı üçün şəhərin xaricindən gələn tələbələrə haqsız rəftara səbəb olacağını bildirdi. [daha çox ...]\nPulsuz qiymətləndirmə: Hərəkət mərhələsini asanlıqla idarə edə bilmək və dəqiq bir plan hazırlamaq üçün, hərəkət prosesinə başlamazdan əvvəl pulsuz bir sorğu xidməti təqdim edirik. Ankara Malların Saxlanması Bu şəkildə sizə mərhələləri və [daha çox ...]\n12 sentyabr, Qriqorian təqviminə görə ilin 255 -ci (sıçrayış illərində 256 -cı) günüdür. İlin sonuna qalan günlərin sayı 110 -dur. Dəmiryolu 12 Sentyabr 1869 Osmanlı Hökuməti Talabotun başçılıq etdiyi yeni şirkəti qəbul etdi. [daha çox ...]


“Rüşvət alanların hamısına həbsxanada yer çatmaz” - Tanınmış hüquqşunas - Günün Səsi “Rüşvət alanların hamısına həbsxanada yer çatmaz” - Günün Səsi\n“Rüşvət alanların hamısına həbsxanada yer çatmaz” - Tanınmış hüquqşunas\n11 May 2020 12:09\n“Bir daha bildirirəm ki, bu gün məmurların həbs edilməsini olduqca önəmli addım sayıram. Ancaq bu gün rüşvət almışların hamısını həbs etmək məqsədi güdülsə, buna heç həbsxanalar da çatmaz, həm də bu onsuz da, ölkədə gərgin olan vəziyyəti daha da gərginləşdirər”.\nGununsesi.org xəbər verir ki, bunu hüquqşünas Aslan İsmayılov deyib. O, bildirib ki, korrupsiyanın uzun illər idarəetmə sisteminin mahiyyəti olması heç kimə sirr deyil:\nBuna görə hesab edirəm ki, həbslərlə yanaşı sistemin dəyişdirilməsi yolunda ciddi addımlar atılmalıdır. Bunun üçün isə yaxın zamanlarda maliyyə amnistiyası elan edilməli və Azərbaycanda hələ 2005-ci ildə qəbul edilmiş “Gəlir deklarasiyası haqqında” Qanunun icrasına başlanmalıdır.\nMaliyyə amnistiyasından narahat olanlara bildirirəm ki, bunun faydası daha çox olacaq. Birincisi, həmin pullar ölkəyə qayıdıb yeni iş yerlərinin açılmasına, iqtisadiyyatın inkişafına xidmət edəcək. İkincisi, normal iqtisadi münasibətlər qurulacağı təqdirdə, təbii proses nəticəsində həmin pulların bir neçə il sonra tədricən məmur-oliqarx qruplarından savadlı zəhmətkeş insanlara dövr edəcəyinə də şübhəm yoxdur”.\nPrevious Bakıda polis intihar etmək istəyən gənci belə xilas etdi –\nNext Ünvanlı sosial yardım almaq istəyənlərin NƏZƏRİNƏ – Qanun dəyişdirilir


Sahibkarların nəzərinə! | Azerbaijan Investment Company\nPerspektivli bir layihəniz varsa, lakin həyata keçirilməsi üçün kifayət qədər maliyyə mənbəyiniz yoxdursa, bu məlumat sizin üçündür.\nAzərbaycan İnvestisiya Şirkətinın (AİŞ) ortağı olmaqla biznesinizə əhəmiyyətli investisiyalar cəlb edə bilərsiniz. Kreditdən fərqli olaraq, AİŞ şirkətinizin nizamnamə kapitalına maliyyə investisiyaları qoyur. Bu investisiyaların həcmi kapital qoyuluşlarının ümumi həcminin 30%-dək ola bilər ki, bu da maliyyələşdirmə üzrə faiz ödənişlərinin olmayacağı deməkdir. AİŞ-in layihədə iştirakının orta müddəti 5 ildən 7 ilə qədərdir.\nAİŞ-lə əməkdaşlığa başlamaq üçün yalnız layihəniz üçün iş planı təqdim etməlisiniz. İşbirliyində maraqlı olanlar AİŞ-in veb səhifəsi ilə (https://www.aic.az) və ya 0124888010 nömrəli telefonla əlaqə saxlaya bilərlər. Suallarınızı info@aic.az elektron poçtu ilə də göndərə bilərsiniz.


Quba məzarlığı yerində abidə ucaldılacaq | Xalq Qəzeti\n13.02.2018 18:42 | Oxunma sayı: 322\nQuba məzarlığı torpağın altına basdırılıb. Bu barədə Milli Məclisin deputatı Vahid Əhmədov Modern.az saytına eksklüziv müsahibəsində bildirib ki, torpağa basdırılma prosesi müsəlman adət-ənənələrinə uyğun olub: “Quba memorial kompleksi ilə bağlı yaradılan komissiya müxtəlif təkliflər irəli sürmüşdü. Onlar Quba məzarlığına baxandan sonra qərara gəliblər ki, müsəlman adət-ənənəsi ilə məzarlığı basdırsınlar. Bu baxımdan axund və mollaların iştirakı ilə Quba məzarlığını torpağın altına basdırıblar. Eyni zamanda komissiya qərar verib ki, həmin yerdə böyük bir abidə ucaltsınlar. Abidə artıq sifariş edilib. 31 marta kimi Quba məzarlığının yerində Soyqırımı abidəsi ucaldılacaq”.\nSərəncama əsasən erməni-bolşevik silahlı dəstələrinin 100 il əvvəl azərbaycanlılara qarşı törətdikləri bəşəri cinayətlər barədə həqiqətlərin ölkə və dünya ictimaiyyətinə daha dolğun çatdırılması məqsədilə Prezidentin Administrasiyası 1918-ci il azərbaycanlıların soyqırımının yüzüncü ildönümünə həsr olunmuş tədbirlər planının hazırlanıb həyata keçirilməsini təmin etməlidir. Bundan başqa, Milli Məclisə soyqırımının 100 illiyi ilə bağlı xüsusi iclasın keçirilməsi tövsiyə edilir. Azərbaycanlıların soyqırımının tanınmasında Quba memorial kompleksi xüsusi əhəmiyyət daşıyır.


Bu İki rayonun icra başçısına YAXŞI YOL - Bax Belə » Azerinfo.Az\n14-02-2018, 16:18 Oxunub: 9 903\n Bu İki rayonun icra başçısına YAXŞI YOL - Bax Belə\nİki rayonun icra başçısı postunda dəyişiklik gözlənilir. Bu barədə dia.aza məlumatlı mənbələrdən informasiya daxil olub.\nXəbəri verən mənbə iddia edir ki, söhbət Qaradağ rayon icra hakimiyyətinin başçısı Süleyman Mikayılovdan və Gəncə şəhər İH rəhbəri Elmar Vəliyevdən gedir. Mənbənin dia.az-a söylədikləri:\n"Prezident seçkilərinə qədər bu dəyişiklik baş tuta bilər. Çünki barəsində ən çox şikayət olunan icra başçılarından biri kimi Süleyman Mikayılovun prezident seçkiləri kimi mühüm bir prosesin həyata keçirilməsi zamanı vəzifə başında qalması heç də müsbət qarşılanmaz. Elmar Vəliyevə gəlincə isə, o, görəv başındakı dönəmini çoxdan bitirib və onun da istirahətə göndərilməsi vaxtıdır".\nHər iki icra başçısı ilə bağlı müxtəlif dövlət qurumlarına edilən şikayətlər yetərincədir ki, bu da siyasi hakimiyyət tərəfindən mütləq nəzərə alınacaq.\nBu icra başçısına YAXŞI YOL - Nəhayət ki...... Siyaset İki icra başçısı yola salınır... - Yeyintiyə görə... Bolge "Daha yorulmuşam" deyən icra başçısı... - Mikayılov müflisləşib? Bolge 12 rayonun icra başçısı yola salınır Sosial Bu rayonların icra başçıları vəzifədən çıxarılacaq - SİYAHI Sosial


Qatı duman ağır yol qəzasına səbəb oldu: 4-ü ağır, 29 yaralı - İki sahil\n10 avqust 2020 11:31 Bütün xəbərlər Haqqımızda Əlaqə\nQatı duman ağır yol qəzasına səbəb oldu: 4-ü ağır, 29 yaralı\nTürkiyənin Isparta əyalətində sərnişin avtobusunun iştirakı ilə yol-nəqliyyat hadisəsi baş verib. Hadisə yanvarın 15-də səhər saatlarında Isparta – Konya trasının Şarkikaraağaç rayonu ərazisindən keçən hissəsində qeydə alınıb.\nMəlumata görə, Fəxrəddin Yazarın (55) idarə etdiyi “Metro Turizm” şirkətinə məxsus 63 DV 750 qeydiyyat nömrə nişanlı sərnişin avtobusu, qatı duman və görmə məsafəsinin aşağı düşməsi səbəbindən idarəetmədən çıxaraq yol kənarına aşıb.\nQəzanı görən digər avtomobil sürücülərinin xəbər verməsi ilə hadisə yerinə polis, xilasetmə və təcili tibbi yardım briqadaları gəliblər.\nBəzi yaralılar öz imkanları sayəsində, bəziləri də ətrafdakıların köməkliyi ilə salondan çıxıblar. Üç sərnişin isə avtobusun altında qalıb. Onlar xilasetmə briqadaları tərəfindən olduqları yerdən xilas ediliblər.\nNəticədə 4-ü ağır olmaqla 29 nəfər ərazidə yerləşən xəstəxanalara çatdırılıblar.\nGürcüstanda daha 25 yoluxma qeydə alınıb


525-ci Qəzet - Anar: “Onlar mənə düşmən mövqedədirlər, nifrət edirlər”\nAnar: “Onlar mənə düşmən mövqedədirlər, nifrət edirlər”\nKulis.Az saytının baş redaktoru Qan Turalının AYB sədri, Xalq Yazıçı Anarla müsahibəsi<?xml:namespace prefix = o ns = "urn:schemas-microsoft-com:office:office" />\n“68-ci ildə mən hələ də sosializm ideyasına inanırdım”\n- Gəncliyinizin 1968-ci ilin avqustunda, Çexoslovakiyaya rus tanklarının girməsi ilə bitdiyini yazırsınız. Və əlavə edirsiniz: Çexoslavakiyaya girən rus tanklarının tırtılları altında yalnız qısa ömürlü Praqa baharı deyil, bizim nəslin və şəxsən mənim sosializm ideyalarına son inamımız da xıncım-xıncım doğranıb töküldü. 1937-ci ili siz yaşamasanız da, o dövrün ağrıları sizin uşaqlıq illərinizdə də davam edirdi. 1937-yə, 1956-cı il Macarıstan müdaxiləsinə və Praqa baharının ölümünə də kifayət edən bu qədər böyük inam hardan idi?\n- 1968-cı ildə gəncliyimi, 20 yanvarda isə sanki həyatımı itirdim. Bu, bəzi adamlarda ironik münasibət yaradıb. Səbəbini bilmirəm. Çingiz Hüseynov mənim dostumdur, mənim yubileyimdə çıxış da etdi. Amma Nərimanov haqqında romanda adımı çəkmədən bu pasajı gətirir və başlayır dolamağa.\nO illərdə SSRİ-yə inam hələ də vardı. 1956-cı ildə XX qurultay oldu. Xruşşov məruzə ilə çıxış etmişdi. Əvvəl o məruzə gizli saxlanırdı, ancaq sonradan hamı xəbər tutdu. Bu məruzəni universitetdə oxudular, məruzədə Stalin dövrü çox ciddi tənqid edilmişdi. Biz də ümid yarandı ki, bundan sonra belə şeylər olmayacaq. Sonra Macarıstan hadisələri oldu, öz-özümüzə dedik ki, yəqin bu, sonuncu həmlədir, əks-səda kimidir. Bununla qurtarır, bundan sonra gözəl günlər yaşayacağıq. Doğrudan da bir müddət, Mirzə Cəlil demiş, nəfəs genliyi oldu. Biz də o dövrdə yetişdik. Bəzən bunu deyirəm, sizin ədəbi nəsil bunu da düz yozmur. O dövrdə yetişmək bizim xüsusi xidmətimiz deyildi. Cəlil Məmmədquluzadə yazır ki, “Molla Nəsrəddin”i zəmanə yaratdı. Bizi də 60-cı illərin ab-havası yaratdı. Bir az sərbəst söz demək olurdu, heç kim bizdən tələb etmirdi ki, kolxozdan, fəhlə sinfindən, partiya katibindən yazın. 68-ci ildə mən hələ də sosializm ideyasına inanırdım. İnsanların, xalqların bərabərliyi pis ideya deyil. Ancaq Çexoslovakiya hadisələrindən sonra heç bir ümidim qalmadı.\n- Ataol Bəhramoğlu haqda yazınızda isə qeyd etmişdiniz ki, o, kommunizm ideyalarından danışanda biz gülürdük...\n- Biz bilirdik axı, işin içində idik, o isə kənardan gəlmişdi. Nazim Hikmət haqqında yazdığım sənədli romanda bunu izah etmişəm. Qərbdəki solçuların faciəsi ondan ibarət idi ki, onlar kapitalizmin eybəcər cəhətlərini görür, qəbul etmirdilər, - necə ki biz kapitalizmin nə olduğunu görürük-ancaq elə düşünürdülər ki, bunun alternativi Sovet İttifaqıdır. Belə bir fikir var: ”Sosializm təbliğatı ilə bağlı bizə nə dedilərsə, yalan çıxdı, kapitalizm haqqında nə dedilərsə, doğru çıxdı. Sovet İttifaqına Pikasso da, Nazim də, Sartr da inanırdı. Ancaq Nazim gəldi və gördü ki, belə deyil.\n- Haqqınızda yazılan məqalələrin birində oxumuşdum ki, 1960-cı illərin əvvəllərində səhv etmirəmsə sizin Cənubi Amerika müəlliflərindən etdiyiniz və “Azərbaycan” jurnalında çap olunan tərcümələriniz “Biz yazırdıq ona görə ki, narazı idik” adlanırdı. Siz Sovet dövründə nədən narazı idiniz? Maddi olaraq yazıçılar o zaman daha təminatlı idi. Siz də, başqa nəsildaşlarınız da hər zaman o dövrdə yazdıqları əsərləri indi də heç bir dəyişiklik olmadan çap edə biləcəklərini deyirlər. Və elə bu cür də çap etdirirlər. Maddi olaraq təmin edilmisiniz, mənəvi olaraq da əsərlərinizi yazmısınız. Bir cümlənizi xatırlayıram: “Ədəbiyyat qadağalarla inkişaf edir, azadlıq isə onu məhv edir”. Bəs problem nədədir?\n- İspan yazıçısı Ana Mariya Matutenin bir əsərini tərcümə etmişdim. Bir qız vardı, indi rəhmətə gedib, Əsədullayeva idi familiyası, yazmışdı ki, indi biz başa düşürük ki, bunu çap etdirməklə Anar öz reaksiyasını bildirirmiş.\nDeməli, belə bir lətifə var. İki sərçə olur, biri Sovet İttifaqından, o biri isə ABŞ-dan uçur. Sovet sərçəsi o birindən soruşur ki, sən hara uçursan? Cavab verir ki, Sovet İttifaqına uçuram, çünki tayları elə gətirirlər ki, bir dən də yerə düşmür, mən də bir şey edə bilmirəm. Sovet sərçəsi deyir ki, bizdə elə şey yoxdur, dənin yarısı yerə tökülür, biz də kef edirik. ABŞ sərçəsi soruşur ki, bəs yaxşı sən niyə getmək istəyirsən? Sovet sərçəsi cavab verir ki, cik-cik etmək istəyirəm. (gülür).\nDən vardı. Bir ssenari yazmaqla maşın ala bilərdim. Kitablarım böyük tirajla çıxırdı. Amma “cik-cik” etmək istəyirdik. Amansız senzura vardı. “Qobustan”nın hər nömrəsinə qəmiş qoyurdular. İndi bilirəm ki, çıxartdığım materialları KQB-yə göndərirlərmiş. İşçilərimdən soruşurdular ki, Anarın yanına kim gəlib. Yəni maddi təminat hər şey demək deyil. Halbuki maddi təminat indikindən yaxşı idi.\n- Nərimanovun şəkilinin öndə olmasına görə də danlamışdılar sizi...\n- Hə, səhər tezdən məni oyatdılar ki, səni Mərkəzi Komitənin katibi çağırır. Onu da dedilər ki, Toğrul Sadıqzadəni də tap gətir. Toğrulu tapdım, gəldik Mərkəzi Komitəyə. Toğrul dedi ki, kimin yanına çağırıblar? Katibin adını dedim-indi adını çəkməcəyəm, rəhmətə getdiyinə görə- Toğrul bildirdi ki, bəs katib Cəfər deyil? Cəfər Cəfərovu çoxdan çıxartmışdılar, dedim ki, 6-7 aydır, Cəfəri uzaqlaşdırıblar. Nəsə keçdik katibin otağına, gördük stolun üstündə “Qobustan” jurnalı, Toğrulun çəkdiyi bir şəkil vardı: Mikoyan, Nərimanov, Orconikidze, arxa fonda İçəri Şəhər. Nərimanovun çiyini bir az qabağa çıxmışdı, katib dedi ki, bu nədir? Dedim ki, Mikoyanla Orconikidze İçəri Şəhəri yaxşı tanımırlar, ona görə də Nərimanov bələdçilik edir. Yumordan məhrum katib yenə öz dediyində durdu, dedi ki, 37-ci il olsaydı, indi sizi içəri basmışdılar. Toğrul dedi ki, narahat olmayın, bizdən basılan olub. Onun atası Seyid Hüseyn, anası Ümgülsüm idi. İkisi də sürgün olunmuşdu. Toğrul dedi ki, rəssamları çox incidirsiniz, hətta cücələri bikef çəkdiyimizi də deyirsiniz. Katib dedi ki, bu şəkli çıxarmalısınız, dedim, olmaz. Dedi ki, niyə? Cavab verdim ki, mətbəədə mənə deyərlər ki, nə olub, əks-inqilab baş verib ki, inqilabçıların şəklini çıxarırsınız. Bildirdim ki, mətbəəyə məktub yazarsınız, onlar çıxardar. Yazmadı, jurnal da çıxdı. Belə şeylər çox olub.\n“Böyük əsərlərimin hamısı senzuraya məruz qaldı”\n- Sizin belə bir fikriniz də vardı ki, ədəbiyyat qadağalarla inkişaf edir, azadlıq isə onu məhv edir...\n- Bu, mənim fikrim deyil. Və bu fikri yanlış anlayırlar. Bu, Ande Jidin fikridir. Kamyu Nobel mükafatı alanda bu fikri səsləndirmişdi. Demişdi ki, çoxları Jidin bu fikri ilə razı deyil, ancaq mən razılaşıram, ədəbiyyat əsarətdə yaranır, azadlıqda məhv olur. Əsarət ədəbiyyat üçün müqavimət gücü verir. Sənin vicdanın varsa, çalışırsan ki, müxtəlif yollarla nəsə yazasan. İndi ezop dilinə gülürlər, halbuki bəşəriyyət iki min ildir bu dildən istifadə edir. Mənasız şey olsaydı, istifadə etməzdilər.\nBir vaxtlar belə bir qadağa vardı: 37-ci il yazmaq olmazdı. Mən də “Macal”da yazdım ki, onlar 36-cı ildə Bakıya gəldilər, bir il sonra azad olunmuş mənzillərdən birinə köçdülər. Aydındır ki, 37-ci ili nəzərdə tuturdum. Belə dolayı yollardan istifadə edirdik.\nVaqifin bir şeiri vardı: “Uzaq yaşıl ada”. Deyirdilər ki, yaşıl ada deyəndə kimi nəzərdə tutursan, Türkiyəni? Bu cür mənasız şeylər çox olurdu.\n“Gün keçdi” filmində səslənən mahnıda-onun da sözlərini Vaqif yazmışdı- belə bir misra vardı: “Yağışın əlindən qaçıb bir küncə, dayandıq üzümüz Məkkəyə sarı”. Dedilər ki, bu da olmaz. Başqa bir misra da vardı: “Dəniz bağlandı yay kinosuna”. Deyirdik, yaxşı Məkkəni başa düşdük, dini yerdir, bəs bu yay kinoteatrı sözünə niyə etiraz edirsiniz? Cavab verirdilər ki, elə bilərlər yay kinoteatrları planlarını yerinə yetirmir.\n- Sovet vaxtı senzorların intellektual səviyyəsi necə idi?\n- Senzorların arasında İdris Qasımov vardı. Deyəsən, rəhmətə gedib, o bizə çox kömək edirdi. Senzuranın bir xüsusiyyəti vardı. Əvvəl balaca redaktor vardı. Mətn bu redaktorda ilişirdisə, vəssalam. İlişmədi keçib gedirdi. İlişirdisə, redaktor şöbə müdirinə verirdi. Şöbə müdiri deyirdi ki, görən burda nə var, qoy baş redaktorla məsləhətləşim. Baş redaktor fikirləşirdi ki, mütləq burda nəsə var, sədrə təqdim edirdi. Axırda da gəlib çıxırdı Mərkəzi Komitənin katibinin stolunun üstünə. Amma İdris bəzi şeylərin üstündən keçirdi, özü də zəng edirdi ki, bax, bunu elədim.\nNəyə etiraz edirdilər? Qubad Qasımov vardı, Üzeyir Hacıbəyovun qohumu, bir məqalə yazmışdı. Məqalədə bir yer vardı: Üzeyir Hacıbəyovun iştirak etdiyi bir məclisdə Əli bəy Hüseynzadə də iştirak edir. Deyirdilər ki, Əli bəy Hüseynzadənin adını çəkmək olmaz, o pantürkistdir. Çıxardılar onun adını.\n- Sizin əsərləriniz necə ciddi senzuraya məruz qalıbmı?\n- Əlbəttə, çox qalıb. Bəzən elə olurdu ki, yazdıqlarımı əvvəl Moskva, sonra bizimkilər çap edirdi. Məsələn, “Anlamaq dərdi”ni birinci dəfə “Novıy mir”də çap etmişdilər. Burda isə İsmayıl Şıxlı “Azərbaycan” jurnalında çap etmək istəyəndə senzurada ilişdi. Yazmışdım ki, Cəlil Məmmədquluzadə rus xalqını sevirdi, ancaq onun təbəəsi kimi yox. Onu da yazmışdım ki, o, pantürkizmin, panislamizmin əleyhinə olduğu kimi ruslaşdırma siyasətinin də əleyhinə idi. İndi sizə elə gəlir ki, bunlar hamısı asandır. Ancaq söz demək çətin idi. İsmayıl Şıxlı deyirdi ki, bu axı “Novıy mir”də çap olunub. Deyirdilər ki, nə olsun, bu jurnal partiya əleyhinə bütün materialları çap edir. Sağ olsun, İsmayıl Şıxlını axırda birtəhər keçirdi. Cabir Novruza da minnətdaram, o, “Molla Nəsrəddin-66”nı, “Yaxşı padşahın nağılı”nı, “Dədə Qorqud dünyasını” çap elədi. Bunların üçü də ilişmişdi. Ümumiyyətlə, mənim elə irihəcmli əsərim olmayıb, senzurada ilişməsin. “Ağ liman”, “Dədə Qorqud”un ssenarisi, “Gün keçdi” filmi çətinliklə keçib. “Sübhün səfiri” filmindən isə donos yazıblar.\n- “Anlamaq dərdi”ndə Müsavat sözü də vardı. Buna da ilişmişdilər?\n- O sözə ilişmədilər. “Anlamaq dərdi”nin ruhu onları qane etmirdi. Əvvəllər yazırdılar ki, Mirzə Cəlil ateist idi, ətalətə qarşıydı. Doğrudur, Mirzə Cəlil ətalətə qarşı idi, ancaq onun başqa tərəfləri də var axı. Heyf ki, siz görməmisiniz, “Sübhün səfiri”ndə də Axundovu ateistlik imicindən çıxarmağa çalışdım. Çünki Axundov belə təqdim olunur ki, ateistdir, ruslara xidmət eləmişdi. Doğrudur, Axundov ruslarla işləyib, ancaq Şeyxülislamla dostluq edibsə, demək, ateist deyilmiş. Sadəcə fanatizmə qarşı olub. Bunlar sovet dövründən qalan qəliblərdir. Biz bacardığımız qədər bu qəlibləri pozmağa çalışdıq.\n- Sizin “Anlamaq dərdi” essenizdə Lenin adı da iki dəfə çəkilmişdi... Demək bunlar da yazını xilas etmirdi?\n- Bir dəfə Zaqulbada seminarda idik. Partiya işçiləri olan Zaur Rüstəmzadə və Plaviski-o sonra 20 noyabr faciəsində həlak oldu-bizə seminar keçirdilər. Orda Lenindən bir sitat gətirdim: “Cavan nəsil kommunizmə ayrı yolla gələcək, onların yolu fərqli olacaq”. Səhəri Plaviski mənə yaxınlaşdı və dedi ki, Lenindən təzə antisovet sitat tapmamısan ki?\nKomsomol xətti adı ilə bizə mütəmadi seminarlar keçirdilər. Rayonlara gedirdik. Canlı bir proses gedirdi.\n- Mikayıl Rəfilinin Cəlil Məmmədquluzadə haqqında bir fikri var: deyir o, kommunist deyil. Xatırlayırsınız bu fikir?\n- Mikayıl Rəfili çox böyük alim idi. Ancaq düşünülməmiş addımları oldu. Məsələn, Sabir haqqında yazmışdı: “Sabirin kişiliyi çatmadı...” Sabirdən kişi adam vardı ki?\nAncaq Mirzə Cəlillə bağlı fikri başqa bir adını çəkmək istəmədiyim yazıçı deyib. Mirzə Cəlilin dəfn mərasimində də bildirmişdi ki, Mirzə, bir sənin xırda burjua səhvlərini təkrarlamayacağıq.\n“Sənin bir dostun var e... murdar təxəllüslü”\n- Siz AYB-dən kənarda olan ədəbiyyatın varlığını qəbul edirsinizmi? Mən bu sualı AYB sədri Anara yox, Xalq Yazıçısı Anara verirəm...\n- Əlbəttə qəbul edirəm. Yazıçılar Birliyi ədəbiyyat yaratmır ki... Ola bilsin ki, nələrisə tənzimləyir, ədəbiyyatın inkişafına, yazıçılara kömək edir, mükafatlar üçün təqdimat verir. Amma Yazıçılar Birliyi ədəbiyyat yaratmır təbii ki. Ədəbiyyat jurnalların ətrafında yaranır. Həmişə belə olub: “Molla Nəsrəddin” məktəbi də, “Füyuzat” məktəbi də. Rusiyada da belə olub həmişə. İncimə, Yazıçılar Birliyindən kənarda elə adamlar var ki, onları düzəltmək mümkün deyil. Mən başa düşürəm ki, onlar mənə düşmən mövqedədirlər, mənə nifrət edirlər. Səbəbi indiyə qədər aydın deyil mənə, bilmirəm mən bunlara nə etmişəm. Amma qalanlarının üzünə Yazıçılar Birliyinin jurnallarının qapıları açıqdır. Gəlin, çap olunun, sizə kim nə deyir ki? Mən heç kimə deməmişəm ki, onu çap et, o birini yox. Mənim əleyhimə danışan insanların Yazıçılar Birliyinin jurnallarında dərc edilməsi problemi yoxdur. Ədəbiyyatdırsa, çap olunsun. O başqa məsələ ki, Azərbaycan ədəbiyyatına pornoqrafiyanın gəlməsinin əleyhinəyəm. Sorokin, Limonov mənim yazıçılarım deyil və istəmirəm ki, bizim ədəbiyyatda onlar kimi yazanlar olsun.\n- Amma bir vaxtlar sizin özünüzü də açıq-saçıq elementlərə görə tənqid ediblər...\n- Ediblər, ancaq mənim yazdıqlarım pornoqrafiya deyil. Limonovun yazdıqları pornoqrafiyadır, ondan o tərəfi yoxdur. Mən də istəmirəm ki, bizim ədəbiyyatda bu olsun.\nO vaxtlar Rasim Qaraca mənə bir şeirini göndərmişdi ki, bunu çap etmirlər. Mən də bu şeiri göndərdim “Ədəbiyyat” qəzetinə və dedim, əvvəldə yazın ki, bunların alternativ ədəbiyyat dediyi budur. Rasim Qaraca buna görə məndən incidi. Adam öz yazdığından inciməz ki... Mənə göndərmisən çap et, mən də etmişəm də. İntəhası, o “Ulduz”da çap olunmağını istəyirdi, ancaq Elçin razı olmurdu, mən də “Ədəbiyyat”a göndərdim.\n- Ancaq Rasim haqqında yazmışdınız ki, onu istedadsız saymıram.\n- Yenə də bu fikrimdə qalıram. Mən Allah adamıyam, heç kimin haqqını yemərəm.\n- Xoşunuza gələn şeirləri var?\n- Olmasa deməzdim ki, istedadlıdır. Mənim əleyhimə hər dəfə yazı yazan bir cavan oğlan var-Aqşin, o da istedadlıdır. Sadəcə bunlar korlanırlar. Onlara elə gəlir ki, Anara, Elçinə sataşmaqla böyük qəhrəmanlıq edirlər. Bu, qəhrəmanlıq deyil. İndi prezidentdən tutmuş kimə deyirsən tənqid yazmaq olar. Bu yolla özlərini təqdim etmək istəyirlərsə, etsinlər. Və yaxud sənin bir dostun var e, indi bilmirəm, dostundur ya yox, murdar təxəllüslü (Söhbət [email protected] adlı emaili yazılarına qoyan Elnur Astanbəylidən gedir-Red.), hər dəfə yazır ki, xalqsız xalq şairi Anar. Adamın beyni bundan o yana işləmir. Azərbaycanda da, kənarda da hamı bilir ki, mən Anaram. Bu Rzayev də yazır, guya bununla məni vurur. Gülməyim gəlir...\n- Elnurun, Murad Köhnəqalanın əsərlərini oxuyursunuzmu?\n- Yox, oxumuram. Arif Əmrahoğlu gəlib dedi ki, Murad çöldə qalıb, ona ev vermək lazımdır. Çalışdım, Şüvəlanda ona bir mənzil düzəltdirdim. Gəlib mənimlə ikiəlli görüşdü Murad, mənə təşəkkür elədi. Mənimlə ikiəlli görüşən adamlardan qorxuram. Bu Murad da belə oldu, bir həftə sonra mənim haqqımda təhqirlər yazmağa başladı.\n“Aqşin hər yerdə əleyhimə danışır”\n- Bəs müxalif yazarların məqalələrini necə oxuyursunuz?\n- “Azadlıq” və “Yeni Müsavat” qəzetlərinə abunəyəm. Orda olan yazıları oxuyuram. O biri qəzetləri almıram. Əleyhimə yazı olanda gəlib deyirlər. Saytlara baxmıram. Ancaq gələn ildən baxacam.\n- Siz AYB və “Ədəbiyyat” qəzetinin yubileyində Qismət haqda xoş sözlər deməklə gəncliyə olan inamınızı ifadə etdiniz. Amma bu cür mötəbər bir tədbirdə misal üçün Yazıçılar Birliyinin qurultayında Aqşinin bir şeiri oxuyarsınızmı?\n- Qurultayda şeir oxumurlar axı. Qiraət ustası da deyiləm. Ümumiyyətlə, sizin nəsildə qəribə bir şey var: təklikdə mənə hörmətini bildirir, sonra isə aqressiv münasibətlə yadda qalır. Aqşin birinci kitabını mənə vermişdi, üstünü də yazmışdı, mən də oxudum, xoşuma gəldi. Aqşin sanki qorxuya düşdü ki, Anara kitab bağışlamağımı kimlərsə yaxşı qarşılamaz. Bəlkə də bunu ona demişdilər də. İndi hər yerdə mənim əleyhimə danışır. Nə o kitabı ver, nə də onun dalından qaç.\n- Necə fikirləşirsiniz, Yazıçılar Birliyinin sədri olmasaydınız haqqınızda bu qədər yazı yazılardı?\n- Yəqin ki, yox. Bunların hamısı yorğan davasıdır. Məni daha çox müxalifət qəzetləri tənqid edir. Ancaq mənim hansısa məmurla konfliktim olanda həmin məmuru müdafiə edirlər.\n- Neçə dəfə olub da belə şeylər.\n- İstəyirsinizmi, adını çəkdiyimiz adamlar Yazıçılar Birliyinin üzvü olsun?\n- Olsun, niyə olmasın ki...Əlbəttə istəyirəm.\n- Onların AYB üzvü olmadıqlarına görə narahat olursunuz?\n- O mənada narahat oluram ki, istedadlı adamların Yazıçılar Birliyinin üzvü olmasını istəyirəm. Bundan başqa istəyirəm ki, o adamlar Yazıçılar Birliyinin üzvü olmasalar belə, bizim ədəbi jurnallarda çap olunsunlar. Qonorar da veririk. Bəzən şikayətlənirlər ki, qəzet pis çıxır. Mən də deyirəm, siz qəzetə yazmırsınız, ona görə də pis çıxır. Təkcə gənclərə demirəm, Ramiz Rövşənə, Vaqif Bayatlıya, başqalarında deyirəm. Siz yazın ki, qəzet yaxşı çıxsın. Kənardan baxıb deyirsən ki, pis çıxır, bu, olmadı ki...